title: John Carlson

text: John Carlson (s. 10. tammikuuta 1990 Natick, Massachusetts, Yhdysvallat) on yhdysvaltalainen jääkiekkopuolustaja, joka edustaa NHL-joukkue Washington Capitalsia. Kiekollisen puolustajan vahvuudet ovat nopeudessa, vaistossa ja laukauksessa. Carlsonin heikkoudet ovat vielä kokemattomuudessa ja fyysisyydessä oman pään pelissä. Hän ampuu rightilta.


title: John Carlson

text: Carlson aloitti jääkiekon viisivuotiaana lajia pelanneen isän avustuksella. Hän kävi lukion Cathedral High Schoolissa Indianapolisissa, jonka jälkeen hän pelasi vuodet 2005–2007 AJHL-joukkue New Jersey Rocketsissa. Siellä viimeisellä kaudellaan 2006–2007 Carlson voitti tehopisteillä 12+38=50 liigan puolustajien pistepörssin ja joukkueen sisäisen pistepörssin voiton. Kauden päätteeksi Carlson valittiin liigan parhaaksi hyökkääväksi puolustajaksi.


title: John Carlson

text: Carlson pelasi kauden 2007–2008 USHL-joukkue Indiana Icessa, jossa oli jo esiintynyt edellisellä kaudella kahdessa ottelussa. Hän oli tehoilla 12+31=43 liigan toiseksi tehokkain puolustaja Blake Kesselin jälkeen. Kauden päätteeksi Carlson valittiin liigan tulokkaiden tähdistökentälliseen ja toiseen tähdistökentälliseen.


title: John Carlson

text: Washington Capitals varasi Carlsonin ensimmäisellä kierroksella 27. pelaajana . Hän teki marraskuussa 2008 kolmivuotisen tulokassopimuksen Capitalsin kanssa. Carlson pelasi kuitenkin kauden 2008–2009 OHL-joukkue London Knightsissa. Hän teki tehot 16+60=76 ja valittiin liigan toiseen tähdistökentälliseen sekä tulokkaiden tähdistökentälliseen. Carlson voitti myös sarjan tulokkaiden syöttöpörssin 60 syötöllään. Hän pelasi kevätkauden Capitalsin farmijoukkue Hershey Bearsissa ja voitti AHL:n mestaruuden Calder Cupin.


title: John Carlson

text: Kauden 2009–2010 Carlson aloitti Bearsissa, mutta nousi nopeasti Capitalsin vakiokokoonpanoon. Hän teki NHL-debyyttinsä 20. marraskuuta 2009 Montreal Canadiensia vastaan. Carlson teki NHL-uransa avausmaalin 25. maaliskuuta 2010 Carolina Hurricanesin Manny Legacéa vastaan. Hän pelasi kauden aikana myös AHL:n tähdistöottelussa. Carlson teki Capitalsissa 22 runkosarjaottelussa tehot 1+5=6 ja seitsemässä playoff-ottelussa tehot 1+3=4, joilla hän jakoi joukkueen puolustajien sisäisen pistepörssin voiton Tom Potin kanssa. Carlson pelasi kevään 2010 NHL:n pudotuspeleissä isoja minuutteja ja oli ennakkoluulottomalla pelillään Capitalsin parhaita puolustajia huolimatta yllätystappiosta Canadiensia vastaan. Capitalsin pudottua hän edusti Bearsia loppukauden ja voitti Calder Cupin toisen kerran peräkkäin. Carlson teki finaalisarjan ratkaisumaalin kuudennessa ottelussa Texas Starsia vastaan. Hänet valittiin AHL:n tulokkaiden tähdistökentälliseen.


title: John Carlson

text: Kausi 2010–2011 oli Carlsonille tulokaskausi NHL:ssä, ja tämä toi hänelle 82 runkosarjaottelussa tehot 7+30=37, joilla hän oli joukkueen tehokkain puolustaja. Carlson valittiin kauden päätteeksi liigan tulokkaiden tähdistökentälliseen.


title: John Carlson

text: Carlson oli ratkaisemassa alle 20-vuotiaiden maailmanmestaruutta vuonna 2010, sillä hän teki loppuottelussa Kanadaa vastaan Yhdysvaltojen jatkoajalla syntyneen 6-5-voittomaalin. Carlson valittiin turnauksen tähdistökentälliseen. Hän oli kolmella osumallaan puolustajien parhaita maalintekijöitä Kanadan Alex Pietrangelon, Suomen Jyri Niemen ja joukkuetoveri Matt Donovanin kanssa.


title: Kodin Kuvalehti

text: Kodin Kuvalehti on Suomen suosituin naistenlehti niin levikillä kuin lukijamäärälläkin mitattuna. "Kodin Kuvalehti" on perustettu vuonna 1957 Mannerheimin Lastensuojeluliiton "Terve lapsi" -lehden jatkajaksi, ja kymmenisen vuotta myöhemmin se siirtyi Sanoman omistukseen. Päätoimittajana toimii Minna McGill.


title: Kodin Kuvalehti

text: Artikkelit käsittelevät muun muassa sisustamista, ruokaa, työelämää ja rahaa, ihmissuhteita sekä lukijoiden elämänkokemuksia ja tarinoita.


title: Suuri Käsityö

text: Suuri Käsityö on Suomen suurin käsityölehti. Se on perustettu vuonna 1974, ja lehden päätoimittajana toimii nykyisin Heidi Laaksonen. "Suuri Käsityö" -lehden sisällöstä löytyy inspiraatiota ja ohjeita niin neulomiseen kuin virkkaamiseen ja ompeluun. Lehden monipuoliseen sisältöön kuuluu myös askartelu ja sisustaminen. Vuosikertaan kuuluu 10 lehteä. "Suurella Käsityöllä" on myös facebook-sivut sekä oma Youtube-kanava. Lehden kustantaja on Sanoma Media Finland.


title: Artpack

text:
Artpack (suom. suoraan käännettynä "taidepakkaus") on erilaista tietokoneella tehtyä, pääasiassa visuaalista taidetta sisältävä ja yleensä pakattu (esim. ZIP, RAR) arkisto.
Käsite liittyy pääasiassa niin sanottuun "artskeneen", tällaisen digitaalisen taiteen tekoon keskittyneeseen alakulttuuriin.


title: Artpack

text: Artpackit sisältävät tyypillisesti ANSI- tai ASCII-taidetta tai VGA-bittikarttagrafiikkaa ("hirez", "high resolution"). Tämän lisäksi niissä voi olla esimerkiksi RIPscrip-taidetta, MOD-musiikkia, erilaisia introja ja joskus myös runoutta tai muita kirjoituksia.


title: Artpack

text: Ensimmäinen varsinainen artpack oli todennäköisesti ACiD Productionsin julkaisema "The Acquisition" 1990-luvun alussa. Erilaisten artskeneryhmien tekemät artpackit nimettiin alkujaan yleensä julkaisukuukauden mukaan, esimerkkinä ACDU0692.zip (Acidin artpack kesäkuulta 1992). Myöhemmin, julkaisutahdin harvetessa ja muuttuessa satunnaisemmaksi, artpackeja alettiin nimetä julkaisujärjestyksessä, esimerkkinä MIMIC50.ZIP (ASCII-ryhmä Mimicin 50. artpack).


title: Max Krook

text: Karl Johan Maximilian (Max) Krook (3. tammikuuta 1860 Helsinki – 27. joulukuuta 1931 Helsinki) oli suomalainen säveltäjä ja ruotsin kielellä kirjoittanut kirjailija. Hän käytti myös nimimerkkejä "Karl Johan" ja "Finne Svensk".


title: Max Krook

text: Krookin vanhemmat olivat esittelijäsihteeri Karl Gabriel Krook ja Anna Karolina Gustava Wilhelmina Krook. Hän pääsi ylioppilaaksi 1879 Helsingin normaalilyseosta ja opiskeli sitten ulkomailla. Krook toimi myös vakuutusasiamiehenä.


title: 2,6-dikloorifenoli-indofenoli

text: 2,6-Dikloorifenoli-indofenoli eli DCPIP (CHNClO) indofenoliväriaineisiin kuuluva orgaaninen yhdiste. 2,6-Dikloorifenoli-indofenolia käytetään redox-indikaattorina muun muassa määritettäessä C-vitamiinipitoisuuksia ja fotosynteesitutkimuksessa.


title: 2,6-dikloorifenoli-indofenoli

text: 2,6-dikloorifenoli-indifenolia käytetään usein fotosynteesin valoreaktioiden tutkimiseen. Kasveissa NAPD toimii elektronien vastaanottajana niin kutsutussa Hillin reaktiossa ja pelkistyy. NAPD voidaan korvata reaktiossa 2,6-dikloori-indofenolilla, joka toimii elektronien vastaanottajana ja pelkistyy seuraavan reaktion mukaisesti:


title: 2,6-dikloorifenoli-indofenoli

text: Hapettunut muoto on väriltään sininen ja pelkistynyt on väritön. Hapettunut, sininen yhdiste absorboi valoa 600 nanometrin aallonpituudella, mutta pelkistynyt muoto ei, joten fotosynteesireaktion etenemistä voidaan seurata spektrofotometrisesti.


title: 2,6-dikloorifenoli-indofenoli

text: 2,6-Dikloorifenoli-indofenolia käytetään myös C-vitamiinin määrittämiseen volumetrisesti eli titraamalla. Emäksisissä tai neutraaleissa olosuhteissa 2,6-dikloorifenoli-indofenoli on sinistä ja happamissa punertavaa. Yhdiste hapettaa C-vitamiinin dehydroaskorbiinihapoksi ja pelkistyy värittömäksi yhdisteeksi. Ekvivalenttikohta saavutetaan, kun 2,6-dikloorifenoli-indofenoli värjää liuoksen vaaleanpunaiseksi.


title: Gunnar Laatio

text: Gunnar Laatio synt. Lindfors (10. syyskuuta 1915 Turku – 12. huhtikuuta 2010 Helsinki) oli suomalainen upseeri, vuori-insinööri ja Kokoomuksen kansanedustaja.


title: Gunnar Laatio

text: Laation isä oli makkaratehtailija Hjalmar Lindfors, valkoisten tukija Suomen sisällissodassa. Punaiset hävittivät tehtaan, perhe pakeni ensin Loimaalle, isä sittemmin Kanadaan. Gunnar Laatio ryhtyi koulun jälkeen opiskelemaan Teknillisessä korkeakoulussa geologiaa 1937. Vuonna 1939 hän lähti talvisotaan vänrikkinä. Jatkosodan alussa hän oli luutnantti. Karhumäen taistelun jälkeen hänet ylennettiin kapteeniksi ja hän toimi Poventsassa pataljoonankomentajana. Myöhemmin hänestä tuli majuri ja Sotaveteraaniliiton puheenjohtaja.


title: Gunnar Laatio

text: Sodan jälkeen Gunnar Laatio toimi Outokumpu Oy:n Orijärven kuparikaivoksella Kiskossa toimitusjohtajana, minkä jälkeen Vihannin kaivoksen johtajana.


title: Gunnar Laatio

text: Gunnar Laation poliittisen uran alku on erikoinen. Hän ilmoitti yhtiön johtajalle vuorineuvos Petri Brykille asettuneensa Kokoomuksen ehdokkaana ehdolle eduskuntavaaleissa. Laatio oli kaivosinsinöörinä lähes korvaamattomana pidetty, ja Bryk aikoi kieltää ehdokkuuden. Valtionyhtiö Outokummun tilitarkastajista SKDL:n kokenut humppilalainen Kaino Haapanen totesi ettei sitä todellakaan voi kieltää, mutta ei olisi syytä huoleen, koska Vihanti oli pieni kunta täynnä maalaisliittolaisia ja SKDL:n kannattajia. Vaalit 1970 menivät Kokoomuksen osalta hyvin puolueen saadessa peräti 11 lisäpaikkaa, mutta Gunnar Laatio valittiin eduskuntaan Oulun läänin vaalipiiristä 1970 ainoana kokoomuslaisena, ja hän sai uusituksi valintansa 1972. Hänen kansanedustajauransa päättyi vuonna 1975. Koko kansanedustajakautensa Laatio hoiti myös kaivoksen johdon eikä näin ollen siirtynyt päätoimiseksi poliitikoksi. Lisäksi hän toimi Oulun kaupunginvaltuustossa vuosina 1973–1976. Laatiolle myönnettiin yli-insinöörin arvonimi vuonna 1971.


title: Yrjö Vuorinen

text: Akseli Armas Yrjö Vuorinen (23. huhtikuuta 1887 Hollola – 1931) oli suomalainen kirjailija.


title: Yrjö Vuorinen

text: Vuorinen pääsi ylioppilaaksi 1906 ja opiskeli sitten Helsingin yliopistossa. Hän toimi muun muassa nimismiehenä.


title: Yrjö Vuorinen

text: Vuorisen pääteos on meriympäristöön sijoittuva jännitysromaani "Saaren kirot".


title: Lehet Más a Politika

text: Lehet Más a Politika () tai LMP on unkarilainen, vuonna 2008 perustettu vihreä puolue.


title: Lehet Más a Politika

text: Vuoden 2009 europarlamenttivaaleissa se keräsi 2,61 % äänistä pian perustamisensa jälkeen ja vuoden 2010 vaaleissa 16 paikkaa.


title: Sellaista elämä on

text: Sellaista elämä on voi viitata seuraaviin asioihin:


title: Sellaista elämä on (kappale)

text: Sellaista elämä on Juha ”Watt” Vainion sanoittama, säveltämä ja esittämä kappale. Kappale äänitettiin vuonna 1983, ja se julkaistiin samana vuonna samannimisellä albumilla "Sellaista elämä on". Vaikka kappaletta ei koskaan julkaistu singlenä, se on Vainion tunnetuimpia kappaleita.


title: Sellaista elämä on (kappale)

text: Vainio kertoi saaneensa virikkeen lauluun elokuvasta Yön siirrot ("Night Moves"), jossa Gene Hackman näyttelee yksityisetsivää. Elokuvassa eräässä kohtauksessa nuori tyttö itkee sängyssä elämänsä vaikeuksia, jolloin Hackmanin hahmo lohduttaa tyttöä sanomalla, että jos elämä on vaikeaa 16-vuotiaana, niin se on ihan yhtä vaikeaa nelikymppisenäkin. Laulussa lauletaanikin muun muassa ”Sinä kulkija kuustoistavuotias” ja ”Joskus itkeehän myös nelikymppinen”. Myös Vainio itse oli tuolloin nelikymppinen.


title: Sellaista elämä on (kappale)

text: Sellaista elämä on äänitettiin Takomo-studioilla Helsingissä vuonna 1983. Äänittäjinä toimivat Juha Laakso ja Jukka Teittinen, ja kappaleen tuotti Vainion pitkäaikainen yhteistyökumppani Jaakko Salo. Kappale on sovitukseltaan bossanova-balladi. Sen sovitti Markku Johansson.


title: Sellaista elämä on (kappale)

text: Alkuperäisversiolla oli mukana seuraavat muusikot:+ jousiryhmä:


title: Sellaista elämä on (kappale)

text: ”Sellaista elämä on” julkaistiin vuonna 1983 nimikkoalbumillaan "Sellaista elämä on". Se oli albumin a-puolen viimeinen kappale. Myöhemmin kappale on julkaistu Vainion kokoelmilla "Lauluntekijä ja laulaja", "20 suosikkia – Albatrossi", "Legendan laulut – Kaikki levytykset 1963–1990" ja sen tiivistelmällä "Legendan laulut – 48 mestariteosta".


title: Sellaista elämä on (kappale)

text: Kappaleen mukaan on nimetty muun muassa hänen vuoden 1993 kokoelma-albuminsa "Junnun parhaat – Sellaista elämä on" ja Jaakko Salon toimittama kirja "Sellaista elämä on".


title: Sellaista elämä on (kappale)

text: Kappaleen on levyttänyt myös muun muassa Vesa-Matti Loiri, jonka versio on hänen vuonna 2003 julkaistulla albumillaan "Ystävän laulut".


title: József Antall

text: József Antall (8. huhtikuuta 1932 – 12. joulukuuta 1993) oli Unkarin ensimmäinen demokraattisesti valittu pääministeri kommunistivallan päättymisen jälkeen.


title: József Antall

text: Antall kuuluu vanhaan alemman aatelin sukuun. Hänen isänsä József Antall vanhempi oli aikoinaan ministerinä sekä ennen ja jälkeen sodan, ja Pienviljelijöiden, maataloustyöläisten ja kansanpuolueen perustajajäsen (1931), sekä toisen maailmansodan aikana hallituksen pakolaiskomitean puheenjohtaja.


title: József Antall

text: József Antall nuorempi opiskeli unkarin kieltä ja kirjallisuutta Budapestin yliopistolla. Hän menetti opettajantyönsä osallistuttuaan vuoden 1956 kansannousun aikana Pienviljelijöiden puolueen uudelleenperustamiseen ja työskenteli myöhemmin kirjastonhoitajana. Hän kiinnostui myöhemmin lääketieteen historiasta ja kirjoitti 80 lääkärin elämäkerrat. Hän sai myös kansainvälistä tunnustusta työlleen.


title: József Antall

text: Antall valittiin 1989 Magyar Demokrata Fórum -puolueen johtoon. MDF voitti vuoden 1990 vaalit ja hänestä tuli pääministeri. Siirtymä markkinatalouteen oli vaikea talouden romahtaessa ja rikollisuuden räjähtäessä. Antall kiisteli myös liberaaleja edustaneen presidentti Árpád Gönczin kanssa, sekä hallituksen sisällä aikomuksestaan ottaa katolinen usko osaksi kouluopetusta.


title: József Antall

text: Antall kuoli syöpään joulukuussa 1993, ennen pääministerikautensa loppua. Hänen lyhytaikaiseksi seuraajakseen ennen vaaleja tuli sisäministeri Péter Boross.


title: Epiphone Les Paul

text: Epiphone Les Paul on yhdysvaltalainen kitaramalli, joka muistuttaa Gibson Les Paulia.


title: Epiphone Les Paul

text: Epiphone Les Paul -kitaraa käyttää muun muassa heavy metal -yhtye Twisted Sisterin rytmikitaristi Jay Jay French. Kyseinen kitara on suosittu koska se on kuin Gibson Les Paul, mutta hintatasoltaan alhaisempi.


title: Tyra Westerlund

text: Tyra Margareta Westerlund (25. huhtikuuta 1878 Vähäkyrö – 23. helmikuuta 1920 Hattula) oli suomalainen runoilija.


title: Tyra Westerlund

text: Westerlund kirjoitti runoja suomen, ruotsin ja saksan kielellä.


title: Kotkan poikii ilman siipii

text: Kotkan poikii ilman siipii on Juha ”Watt” Vainion sanoittama, säveltämä ja esittämä valssi vuodelta 1982. Laulu äänitettiin 1982 ja julkaistiin samana vuonna ”Yleisessä saunassa” -singlen b-puolella. Vuonna 1983 ”Kotkan poikii ilman siipii” julkaistiin Vainion studioalbumilla "Sellaista elämä on". Kappale on Vainion tunnetuimpia, ja hän lauloi sen uransa loppupuolella lähes aina konserteissaan.


title: Kotkan poikii ilman siipii

text: Vuoden 2004 Kotkan meripäivillä ”Albatrossi” ja ”Kotkan poikii ilman siipii” äänestettiin Vainion parhaiksi kappaleiksi.


title: Kotkan poikii ilman siipii

text: Laulun nimi on vanha kotkalainen sanonta, josta kotkalaisen Vainion mukaan piti saada laulu aikaiseksi, koska sellaista ei vielä ollut tehty. Sanonta on sanaleikki, jossa sana ”kotka” viittaa toisaalta Kotkan kaupunkiin ja toisaalta myös lintuun. Vainio teki omien sanojensa mukaan laulun melko nopeasti, mutta on todennäköistä, että häneltä meni lauluun enemmänkin aikaa. Hän on myös kertonut tehneensä sanat enemmänkin rutiinilla kuin sydämellä. Vainion ystävän Antero Mattsonin mukaan laulu syntyi Kotkan meripäivien jälkeen eräänä päivänä.


title: Kotkan poikii ilman siipii

text: Laulun nimi esiintyy muun muassa Reijo Ikävalkon Juha Vainiosta kertovassa kirjassa "Täyttä elämää – Junnu – Kotkan poikii ilman siipii". Peter von Bagh on luonnehtinut Vainiota esseensä otsikossa sanomalla hänen olleen ”Kotkan poika jolla oli siivet”. Nimi on myös Pekka Mandartin Kotkasta kertovassa lyhytelokuvassa "Kotkan poikii ilman siipii", jossa myös kuullaan laulu Vainion esittämänä konsertissa. Kappaleessa on säe ”aivan kuin mainingit sois”, joka taas esiintyy Laura Henrikssonin kirjan "Aivan kuin mainingit sois – Juha Vainion laulujen äärellä" (2010) nimessä.


title: Kotkan poikii ilman siipii

text: Kappaleen sävynä on usean muunkin Vainion myöhäisemmän tuotannon kappaleen tapaan kaipuu menneeseen. Laulun kertoja ikävöi nuoruuttaan ja vanhaa ystäväänsä. Hänen nuoruuden haaveensa eivät ole täyttyneet. ”Kotkan pojan” siivet eivät myöskään ole kantaneet häntä kauas kotikaupungistaan. Kertojan kaipuusta huolimatta laulun tarina on lohdullinen, sillä hänellä on jäljellä rakkaita muistoja. Kappaleessa murheellisen ihmisen kuuntelijana voi toimia myös täysin vieras henkilö, jolle voi kertoa tuntemuksistaan: ”Ystävä, viereeni hetkeksi jää, / vaikka oot tuntematon. / Kerran mun purjeeni tummuneet nää / olleet myös valkeat on.”


title: Kotkan poikii ilman siipii

text: ”Kotkan poikii ilman siipii” on meriaiheinen, mikä ilmenee kappaleen tunnelmassa ja viittauksissa Kotkan kaupunkiin.


title: Kotkan poikii ilman siipii

text: ”Kotkan poikii ilman siipii” äänitettiin Helsingin Takomo-studioilla vuonna 1982. Äänittäjinä toimivat Juha Laaksonen ja Jukka Teittinen ja tuottajana Vainion pitkäaikainen yhteistyökumppani Jaakko Salo. Kappaleen sovitti Markku Johansson.


title: Kotkan poikii ilman siipii

text: Alkuperäisversiossa olivat mukana seuraavat muusikot:


title: Kotkan poikii ilman siipii

text: Delta julkaisi kappaleen vuonna 1982 singlen ”Yleisessä saunassa” (koodinimeltä Delta DES 72) b-puolella ja seuraavana vuonna Vainion studioalbumilla "Sellaista elämä on". Kappale on nykyään Vainion tunnetuimpia, ja se valittiin vuoden 2004 Kotkan meripäivillä Vainion parhaaksi kappaleeksi yhdessä ”Albatrossin” kanssa.


title: Kotkan poikii ilman siipii

text: Myöhemmin kappale on julkaistu Vainion kokoelmilla "Lauluntekijä ja laulaja", "20 suosikkia – Albatrossi", "Legendan laulut – Kaikki levytykset 1963–1990" ja sen tiivistelmällä "Legendan laulut – 48 mestariteosta".


title: Kotkan poikii ilman siipii

text: ”Kotkan poikii ilman siipii” kuullaan Vainion, Pertti Metsärinteen yhtyeen ja Hyvän Tuulen Laulajien esittämänä lyhytelokuvassa "Kotkan poikii ilman siipii" (1990), jossa hän esittää myös kappaleensa ”Albatrossi” ja ”Vanha salakuljettaja Laitinen”. Kappaleet esitettiin Kotkassa ravintola Kairossa. Vainio on esittänyt kappaleen myös vuonna 1986 televisio-ohjelmassa Pihakonsertti.


title: Kotkan poikii ilman siipii

text: Kappaleen rakenne noudattaa kaavaa ABABAB, eli joka säkeistön jälkeen tulee kertosäkeistö, ja tämä toistuu kolmesti. Ennen ensimmäistä säkeistöä on intro, minkä jälkeen laulu alkaa sanoin "rannalla istuimme, haitari soi". Ensimmäisen kertosäkeistön ja toisen säkeistön välissä on lyhyt välisoitto, mutta toisen kertosäkeistön jälkeen kolmas säkeistö alkaa suoraan. Lopussa kappaleen tempo hidastuu. Laulu päättyy sanoihin "enkä tiedä kauniimpaa".


title: Kotkan poikii ilman siipii

text: Säkeistöjen säkeissä esiintyy loppusointuja siten, että aina joka toinen säe rimmaa keskenään, kuten esimerkiksi kohdat "haitari soi" ja "muistaa en voi". Kertosäkeistössä riimit ovat eri lailla, välillä samassa säkeessä: "laulut tuulen, nuo vain kuulen". Toisaalta siinä rimmaavat myös keskenään toinen, neljäs ja kuudes säe.


title: Kotkan poikii ilman siipii

text: Kappaleen nuotit ja sanat on julkaistu muun muassa Musiikki Fazerin Suuri toivelaulukirja -kirjasarjan yhdeksännessä osassa. Nuottijulkaisuja on myös saman kustantajan nuottikirjoissa "Hopeinen laulukirja" ja "Uusi kultainen laulukirja".


title: Kotkan poikii ilman siipii

text: Oman versionsa laulusta on levyttänyt muun muassa Vesa-Matti Loiri, jonka versio julkaistiin hänen Vainion sanoituksia sisältäneellä albumilla "Ystävän laulut" vuonna 2003. Muita levyttäneitä ovat muun muassa Erkki Liikanen, Tenavatähtien Marko Ståhl sekä useat kuorot.


title: Kotkan poikii ilman siipii

text: ”Kotkan poikii ilman siipii” kuultiin myös Jukka Virtasen käsikirjoittamassa, Vainion kappaleiden ympärille rakentuneessa näytelmässä "Albatrossi ja Heiskanen".


title: Luettelo National Film Registryn elokuvista

text: Tämä on luettelo National Film Registryn elokuvista. Yhdysvaltain kongressin kirjaston ylläpitämä National Film Registry -elokuva-arkisto on perustamisvuodestaan 1989 lähtien valinnut vuosittain 25 yhdysvaltalaista elokuvaa, jotka ovat ”kulttuurillisesti, historiallisesti tai esteettisesti merkittäviä”. Elokuvien tulisi kuvastaa yhdysvaltalaisen elokuvan koko kirjoa ja elokuvaperinnettä. Elokuvien on oltava valintahetkellä vähintään kymmenen vuotta vanhoja.


title: Sigurd Wegelius

text: Sigurd Wegelius (22. kesäkuuta 1884 Helsinki – 26. huhtikuuta 1920 Viipuri) oli suomalainen ruotsin kielellä kirjoittanut kirjailija.


title: Parsoninkameleontti

text: Parsoninkameleontti ("Calumma parsonii") elää Madagaskarilla. Se kuuluu kissankokoisena kahteen suurimpaan kameleonttilajiin, ja siitä tunnetaan useita hyvinkin paljon toisistaan poikkeavia kirkkaanvärisiä ja usein kirjavia ilmenemismuotoja.


title: Parsoninkameleontti

text: Parsoninkameleontti kasvaa 47 – 68 cm pitkäksi.


title: Ronnie Montrose

text:
Ronnie Montrose (29. marraskuuta 1947 Denver – 3. maaliskuuta 2012) oli yhdysvaltalainen kitaristi.
Hänen uransa oli monipuolinen ja hän soitti useiden artistien kanssa sessio- ja vierailevana kitaristina. Soolouran hän aloitti oman Montrose-kokoonpanonsa jälkeen. Hän jatkoi vierailuja muiden artistien sessioissa omien yhtyeiden johtamisen ohella.


title: Ronnie Montrose

text:
Ronnie Montrose perusti Montrose-yhtyeen 1973. Sen laulajaksi tuli Sammy Hagar, rumpaliksi Denny Carmassi ja basistiksi Bill Church.
Warner-yhtiö julkaisi kokoonpanolta kaksi albumia "Montrose" ja "Paper Money". Toisen albumin jälkeen Hagar erosi Ronnie Montrosen menettäessä malttinsa Hagarin kysyttyä lupaa soittaa kitaraa seuraavalla albumilla. Hagar kertoi liittyessään Van Haleniin
yhtyeelle, että Montrose ei kuvaannollisesti suvainnut muita kitaristeja samassa talossa.


title: Ronnie Montrose

text: Ennen yhtyeensä perustamista Montrose soitti Edgar Winter Groupissa.


title: Ronnie Montrose

text:
Montrose soitti kitaraa Gary Wrightin kappaleella ""Power of Love"" Garyn 1975 vuonna julkaistulla albumilla "The Dream Weaver".
Vuonna 1983 hän soitti soolokitaraa ""She is a"" kappaleessa Paul Kantnerin albumilla "Planet Earth Rock and Roll Orchestra".
Muita artisteja ovat olleet mm. Herbie Hancock, Van Morrison ja erityisesti säveltäjänä tunnettu Dan Hartman.


title: Ronnie Montrose

text: Soolouralla hän julkaisi neljä albumia vuosina 1980-2005.


title: Ronnie Montrose

text:
Montrose-yhtyeen alkuperäinen kokoonpano soitti Sammy Hagarin "Marching to March" -albumilla kappaleessa ""Leaving the Warmth of the Womb.""
Kokoonpano oli mukana Sammy Hagarin keikoilla vuosina 2004 ja 2005.


title: Ronnie Montrose

text: Montrose kuoli tekemällä itsemurhan ampumalla 3. maaliskuuta 2012.


title: Hannu Tapani Klami

text: Hannu Tapani Klami (30. tammikuuta 1945 Helsinki – 22. tammikuuta 2002) oli suomalainen oikeustieteilijä ja professori, joka toimi myös juristina.


title: Hannu Tapani Klami

text: Klamin vanhemmat olivat Lauri Klami ja Aune Ollila, ylioppilaaksi Klami tuli Turun klassisesta lyseosta 1961. Oikeustieteen kandidaatiksi ja oikeustieteen lisensiaatiksi Turun yliopistosta hän valmistui 1964, humanististen tieteiden kandidaatiksi Helsingin yliopistosta 1967 ja oikeustieteen tohtoriksi Turun yliopistosta 1970. Turun liikevaihtoverotoimiston jaostopäällikkönä Klami toimi 1965–1966, valtion yhteiskuntatieteiden toimikunnan tutkimusassistenttina 1966–1969 sekä Turun kauppakorkeakoulun kauppaoikeuden assistenttina 1969–1971 ja dosenttina 1972–1984. Turun yliopiston roomalaisen oikeuden ja siviilioikeuden vt. apulaisprofessori hän oli 1969–1972, apulaisprofessori 1972–1976 ja vt. professori useaan eri otteeseen 1972–1977. Klami toimi Turun yliopiston yleisen oikeustieteen ja kansainvälisen yksityisoikeuden professorina vuosina 1976–1988, Helsingin yliopiston yleisen oikeustieteen ja kansainvälisen yksityisoikeuden professorina 1988–2001 sekä Uppsalan yliopiston yleisen oikeustieteen professorina 1987–1992. Turun yliopistossa hän oli oikeustieteiden tiedekunnan dekaani 1975–1981 ja yliopiston toinen vararehtori 1981–1987. Suomalaisen tiedeakatemian jäsen Klami oli vuodesta 1985. Hän työskenteli myös juristina useissa eri lakiasiaintoimistoissa.


title: Hannu Tapani Klami

text: Suomen lakimiesliiton palkinnon Klami sai 1964, Valtion tiedonjulkistamispalkinnon 1983.


title: Hannu Tapani Klami

text: Sotilasarvoltaan Klami oli aliluutnantti (1975), hänen puolisonsa 1969–1986 oli Virpi-Helinä Kari (s. 1948).


title: Sound of Music (musikaali)

text: Sound of Music on Richard Rodgers ja Oscar Hammerstein II Broadway-musikaali vuodelta 1959. He toivat Maria Augusta Trappin muistelmiin "Laulava Trappin perhe" löyhästi pohjautuvan teoksen teatteriin. Musikaali sisältää muun muassa tunnetut laulut: "Kun vuorelle käyn", "Mikä vois olla sen mukavampaa", "Do-Re-Mi" ja "Edelweiss". "The Sound of Music" oli viimeinen yhteistyö, jonka maineikas musikaalientekijäduo Richard Rodgers ja Oscar Hammerstein tekivät yhdessä, sillä Hammerstein kuoli pian musikaalin valmistumisen jälkeen. Hän ei ehtinyt nähdä elokuvaa.


title: Sound of Music (musikaali)

text: Musikaali perustuu löyhästi Maria von Trappin ja hänen perheensä elämään. Monia yksityiskohtia ja pääjuoni on lainattu Maria von Trappin kirjasta, mutta useita oleellisia seikkoja von Trappin perheestä muunneltiin musikaaliin. Esimerkiksi ainoastaan kapteeni esiintyy musikaalissa oikealla nimellään. Marian oikea nimi oli todellisuudessa Maria Augusta Kutchera, ei Maria Rainer, kuten musikaalissa. Kapteeni oli leski, ja perheessä oli seitsemän lasta, mutta musikaaliin lasten nimet ja iät muutettiin. Todellisuudessa perheen vanhin lapsi ei edes ollut tyttö vaan poika Rupert. Rupertia (joka oli musikaalin Friedrichin esikuva) seurasivat sisarussarjassa Agathe (Liesl), Maria Franziska (Louisa), Werner (Kurt), Hedwig (Brigitta), Johanna (Marta) ja Martina (Gretl).


title: Sound of Music (musikaali)

text: Oikea kapteeni von Trapp (Georg von Trapp), toisin kuin musikaalissa, oli hyvin lempeä ja rakastava isä, kun taas oikea Maria oli, toisin kuin musikaalissa, sangen temperamenttinen, äkkipikainen ja päättäväinen.


title: Sound of Music (musikaali)

text: Suomessa "Sound of Musicia" on esitetty useissa ammatti- ja harrastajateattereissa, muun muassa Svenska Teaternissa, Helsingin ja Joensuun kaupunginteattereissa. Sitä on esitetty myös Imatralla.


title: Sound of Music (musikaali)

text: Tarinassa nunna Maria lähetetään itävaltalaisen leski-kapteeni von Trappin seitsemän lapsen kotiopettajaksi. Rakastettava Maria tuo musiikin iloa lapsilaumaan, mutta ankara kapteeni ei sitä voi ensin hyväksyä. Lopulta Maria ja kapteeni kuitenkin rakastuvat palavasti toisiinsa. Sitten he menevät naimisiin. Tarinan loppupuolella koko perhe pakenee natseja Alppien yli.


title: Eino Karttunen

text: Eino Pentti August Karttunen (14. marraskuuta 1883 Rääkkylä – 1920) oli suomalainen kirjailija joka käytti nimimerkkiä "Hypönniemi".


title: Ruth Hannula

text: Ruth Ellen Hannula (2. maaliskuuta 1894 Ruovesi – 25. helmikuuta 1920 Porvoo) oli suomalainen ruotsin kielellä kirjoittanut runoilija.


title: 5-HTTLPR

text: 5-HTTLPR on serotoniinin aineenvaihduntaa koodaava geeni. Eräs geenin muutoksista vaikuttaa alkoholismiin. Serotoniini puolestaan vaikuttaa henkilön impulsiivisuuteen. Geenin eri muodot vaikuttavat myös masennustaipumukseen.


title: SLC6A4

text: SLC6A4 on eräs geeneistä. Eräs geenin alleeleista liittyy voimakkaasti alkoholin kertakulutukseen. Geenin alkoholinkulutukseen vaikuttava alleeli on T-Alleeli. T-Alleeli aiheuttaa serotiinin takaisinottajamolekyylin vähäisemmän ilmestymisen.


title: SLC6A4

text: Geeni koodaa integraalista kalvoproteiinia. Koodattu proteiini estää serotoniinin toiminnan. Proteiini on psykomotoristen stimulanttien kohteena. SLC6A4 Geenin on todettu vaikuttavan serotoniinin takaisinottoon ja geenillä voi olla vaikutusta kätkytkuolemassa Alzenheimerin taudissa esiintyvässä aggressiivisessa käyttäytymisessä sekä emotionaalisen trauman kokeneen ihmisen masennuksessa.


title: JMJD2C

text:
JMJD2C on eräs ihmisen geeneistä. Geeni sijaitsee kromosomissa 9p24.1
Geeni assosioituu autismiin. Geeni jakautuu 21 eksoniin. Geenio koodaa GASC1 proteiineja, jotka puolestaan säätelevät geenien transkriptiota ottamalla pois histoniproteiinien metyyliryhmiä, jotka pakkaavat kromatiineja.


title: Ferrol

text: Ferrol on kaupunki ja kunta Luoteis-Espanjassa. Ferrol sijaitsee Atlantin rannikolla A Coruñan maakunnassa Galician itsehallintoalueella. Kunnan väkiluku on 68 308 (2016) ja metropolialueen 241 528 (2011).


title: Ferrol

text: Ferrol on merkittävä laivanrakennuksen keskus ja Espanjan laivaston tukikohta. Kaupunki oli kenraali Francisco Francon syntymäpaikka ja tunnettiin hänen mukaansa nimellä El Ferrol del Caudillo vuosina 1938–1982.


title: Ricardo Moniz

text: Ricardo Moniz (s. 17. kesäkuuta 1964) on alankomaalainen jalkapallovalmentaja ja entinen keskikenttäpelaaja. Lokakuusta 2017 lähtien hän on valmentanut tanskalaista Randersia.


title: Ricardo Moniz

text: Moniz aloitti uransa FC Eindhovenissa 1981 siirtyen Eredivisiessä pelanneeseen HFC Haarlemiin 1984. Hän pelasi seurassa neljä kautta, kunnes vaihtoi toiseen Eredivisie-seuraan RKC Waalwijkiin 1988. Moniz haki paikkaansa seurassa debyyttikaudellaan pelaten vain 10 ottelua. Seuraavan kahden kauden aikana Moniz kuului kuitenkin vakiomiehistöön, mutta jäi ilman peliaikaa 1991–1992 ja kauden jälkeen hän siirtyikin Helmond Sportiin, jossa lopetti uransa 1993.


title: Ricardo Moniz

text: Pelaajauransa jälkeen Moniz on toiminut 2005–2008 Tottenham Hotspurin organisaatiossa tekniikkavalmentajana. Kesäkuussa 2008 hän siirtyi Spursista tutun Martin Jolin mukana Saksan Bundesliigaseura Hamburger SV:n apulaisvalmentajaksi. Jolin siirryttyä kesällä 2009 AFC Ajaxiin jatkoi Moniz Bruno Labbadian valmennustiimissä HSV:ssä.


title: Ricardo Moniz

text: Labbadian saatua yllätyspotkut 26. huhtikuuta 2010 vain kolme päivää ennen ratkaisevaa Eurooppa-liigan välierää, nousi Moniz HSV:n päävalmentajaksi loppukaudeksi HSV:n unelma kotikentällä pelattavasta Eurooppa-liigan finaalista kariutui kuitenkin 1–2-tappioon Fulhamille. Bundesliigassa Monizin lyhyt urakka päävalmentajana päättyi 1–1-tasapeliin SV Werder Bremeniä vastaan ja seitsemänteen sijaan.


title: Ricardo Moniz

text: HSV-pestinsä jälkeen Moniz siirtyi FC Red Bull Salzburgin organisaatioon apulaisvalmentajan tehtäviin. Huhtikuussa 2011 Moniz nousi päävalmentajaksi Huub Stevensin saatua potkut. Monizin johdolla Red Bull pelasi kauden loppuun hyvin ja nousi lopulta Itävallan Bundesliigan hopealle vain kolme pistettä mestari SK Sturm Grazille hävinneenä. Ensimmäisellä kokonaisella kaudellaan Moniz luotsasi Salzburgin kahden vuoden tauon jälkeen Itävallan mestaruuteen. Kausi huipentui tuplamestaruuteen, kun Red Bull kaatoi Itävallan cupin finaalissa SV Riedin 3–0. Kesäkuun puolivälissä Moniz sai yllätyspotkut Red Bull Salzburgista.


title: Ricardo Moniz

text: Elokuussa 2012 Monizista tuli unkarilaisen Ferencvárosin päävalmentaja. Hän nousi suosioon takavuosien suurseurassa ja luotsasi sen Unkarin liigacupin mestariksi kaudella 2012/13. Pokaali oli takavuosien suurseuran ensimmäinen missään kilpailussa yhdeksään vuoteen. Liigassa seura sijoittui viidenneksi. Kaudella 2013/14 joukkue juuttui jälleen Unkarin liigan keskikastiin ja syksyn kehnot esitykset johtivat lopulta Monizin potkuihin joulukuun alussa 2013.


title: Ricardo Moniz

text: Maaliskuun lopussa 2014 Monizista tuli puolalaisseura Lechia Gdańskin päävalmentaja. Monizin johdolla Lechia sijoittui liigassa neljänneksi. Hän erosi yllättäen tehtävästään kesäkuun alussa 2014. Pian eronsa jälkeen hän teki kaksivuotisen sopimuksen 2. Bundesliigassa pelaavan TSV 1860 Münchenin kanssa. Hän sai kuitenkin potkut jo syyskuussa 2014.


title: Ricardo Moniz

text: Toukokuussa 2015 Moniz allekirjoitti kolmivuotisen sopimuksen Englannin ykkösliigassa pelaavan Notts Countyn kanssa. Moniz ei onnistunut pelastamaan loppukauden aikana seuraa putoamiselta, mutta jatkoi kuitenkin päävalmentajana kakkosliigassa. Menestys sarjaporrasta alempana oli odotuksia heikompaa ja sarjassa 15. majaillut Notts County erotti Monizin joulukuun lopussa 2015.


title: Ricardo Moniz

text: Kaudella 2016/17 Moniz valmensi FC Eindhovenia.


title: Ricardo Moniz

text: Lokakuussa 2017 Monizista tuli tanskalaisen Randersin päävalmentaja.


title: Helgolandrysä

text: Helgolandrysä on lintujen pyydystämiseksi rengastamista varten rakennettu suurikokoinen rakennelma.


title: Helgolandrysä

text: Helgolandrysiä on monen kokoisia, suurimpien ollessa 30 metriä pitkiä ja 15 metriä korkeita. Rysän runko on rakennettu metalli- tai puupylväistä, joiden varaan on vaijerien avulla pingotettu vahva muoviverkko. Rysän paikka on valittu siten, että mahdollisimman paljon muuttavia lintuja lentää sen tuntumassa. Tällaisia paikkoja ovat eristyneiden saarten (esimerkiksi Signilskär, Helgoland) pesaikot tai metsiköt tai rannikoiden johtolinjat ja niemet (esimerkiksi Viron Kabli, Liettuan Ventės ragas). Rysässä on laaja nielu, joka on suunnattu siten, että linnut lentävät sitä kohti. Joillakin lintuasemilla käytetään houkuttimia tai pelottimia, että ylilentävät parvet saadaan pudottamaan korkeutta. Rysän perällä on suppilo, johon linnut kerääntyvät, ja josta ne poimitaan rengastettavaksi.


title: Helgolandrysä

text: Helgolandrysän kehitteli saksalainen Hugo Weigold työskennellessään Helgolandissa 1910. Rysiä on käytössä useilla lintuasemilla.


title: Lauri Suomalainen

text: Lauri Lemmetty Samuli Suomalainen (12. toukokuuta 1877 Helsinki – 15. helmikuuta 1901 Sortavala) oli suomalainen seminaarin lehtori ja kirjailija.


title: Lauri Suomalainen

text: Suomalaisen vanhemmat olivat seminaarin lehtori Kaarlo Kustaa Samuli Suomalainen ja Hilma Katarina Charlotta Bähr. Hän pääsi ylioppilaaksi Joensuun lyseosta 1896 ja valmistui Helsingin yliopistosta filosofian kandidaatiksi ja maisteriksi vuonna 1900. Suomalainen toimi Sortavalan seminaarin suomen kielen vt. lehtorina 1900–1901.


title: Alexander Boehm

text: Valentin Anders Alexander Boehm (5. helmikuuta 1834 Sortavala – 22. maaliskuuta 1904 Helsinki) oli suomalainen kamreeri ja ruotsin kielellä kirjoittanut runoilija. Hän käytti nimimerkkiä "A. B."


title: Alexander Boehm

text: Boehmin vanhemmat olivat kauppias Alexander Gottfried Boehm ja Charlotta Matilda Kyntzell. Hän pääsi ylioppilaaksi Vaasan lukiosta 1853 ja valmistui Helsingin yliopistosta filosofian kandidaatiksi ja maisteriksi vuonna 1860. Boehm toimi Suomen Hypoteekkiyhdistyksen kamreerina 1866–1901.


title: Ammunta kesäolympialaisissa 2004 – naisten 10 metrin ilmakivääri

text: Naisten 10 m ilmakivääri ammuttiin Ateenan kesäolympialaisissa 14. elokuuta. Kultaa voitti Kiinan Du Li tuloksella 502,0 (398+104,0). Hän oli Ateenan kisojen ensimmäinen olympiavoittaja.


text: Peruskilpailun jälkeen kärjessä oli Venäjän Ljubov Galkina tuloksella 399. Hän oli pisteen edellä Du'ta, Kiinan toista ampujaa Zhao Yinghui'ta sekä Tšekin Kateřina Kůrkováa. Galkina aloitti finaalissa hyvin, ja ammuttuaan kuudennella ja seitsemännellä laukauksella 10,8, oli hän 1,4 pisteen johdossa ennen kolmea viimeistä laukausta. Du kuitenkin kiristi seuraavilla laukauksilla, ja ennen viimeistä laukausta Galkinan johto oli enää 0,4 pistettä. Galkinan viimeinen laukaus oli hänen koko finaalisarjansa heikoin 9,7. Ja kun Du ampui 10,6, voitti hän kullan 0,5 pisteen erolla Galkinaan. Kůrková varmisti Tšekille kisojen avauspronssin.


text: Marjo Yli-Kiikka oli kilpailussa 22. tuloksella 392.


title: Mika Huuhtanen

text: Mika Huuhtanen (s. 14. syyskuuta 1986) on suomalainen jalkapalloilija, pelipaikaltaan maalivahti. Seuratasolla hän edusti viimeksi Rovaniemen Palloseuraa. Huuhtanen on Helsingin Jalkapalloklubin kasvatti ja edusti HJK:n farmijoukkuetta Klubi-04:ää ennen siirtymistään RoPS:aan. Huuhtanen on voittanut A-nuorten suomenmestaruuden HJK:ssa vuosina 2004 ja 2005 ja kuulunut myös edustusjoukkueen maalivahtirinkiin. Hänet tunnetaan äänekkäänä puolustuksen ohjaajana ja johtajatyyppinä.


title: Albin Granlund

text: Albin Granlund (s. 1. syyskuuta 1989 Parainen) on suomalainen jalkapalloilija, joka edustaa Ruotsin Allsvenskanissa pelaavaa Örebrota. Hän on pelipaikaltaan vasen laitapuolustaja.


title: Albin Granlund

text: Granlund on Pargas IF:n kasvatti ja hän edusti Turun Palloseuran reservijoukkue Åbo IFK:ta ennen siirtymistään Rovaniemen Palloseuraan. Rovaniemelle hän tuli John Allenin houkuttelemana. Granlund antoi RoPS:lle näyttöjä mm. Umbro Cupissa Oulussa ja vakuutti valmennusjohdon sopimuksen arvoisesti. Kauden 2011 jälkeen Granlund oli Veikkausliiga-seura JJK:n testissä, muttei saanut sopimusta. Hän solmi Rovaniemen Palloseuran kanssa vuoden mittaisen jatkosopimuksen toukokuussa 2012. Kaudeksi 2014 Granlund siirtyi IFK Mariehamniin. Marraskuussa 2017 hän teki kolmen vuoden sopimuksen Örebron kanssa.


title: Albin Granlund

text: Granlund on voittanut Suomen Cupin kahdesti, kausina 2013 ja 2015, sekä Suomen-mestaruuden kaudella 2016.


title: Albin Granlund

text: RoPS


title: Albin Granlund

text: IFK Mariehamn


title: Neuvostoliiton väestönsiirrot

text: Väestönsiirrot Neuvostoliitossa voidaan luokitella karkeasti seuraaviin:


title: Neuvostoliiton väestönsiirrot

text: Useimmissa tapauksissa väestö siirrettiin alikansoitetuille kaukaisille alueille. Tämä koskee myös ei-neuvostokansalaisten siirtoa Neuvostoliittoon valtion ulkopuolelta.


title: Neuvostoliiton väestönsiirrot

text: Kulakit eli vauraina pidetyt talonpojat olivat suurin siirretty sosiaaliryhmä.


title: Neuvostoliiton väestönsiirrot

text: Kulakkeja siirrettiin suuria määriä Siperiaan ja Keski-Aasiaan. Neuvostoarkistojen (julki 1990) mukaan 1 803 392 ihmistä siirrettiin työleireille ja työsiirtoloille 1930 ja 1931. Arkistojen mukaan 1 317 022 pääsi perille. Myöhemmin siirrettiin lisää. Vuosina 1932-40 työsiirtoloissa kuoli 389 521 kulakkia ja heidän sukulaistaan.


title: Neuvostoliiton väestönsiirrot

text: Stalin siirsi jatkuvasti vastahakoisten etnisten ryhmien osia: puolalaiset (1939-1941 ja 1944-1945), romanialaiset (1941 ja 1944-1953), liettualaiset, latvialaiset, virolaiset (1941 ja 1945-1949), Volgan saksalaiset (1941-1945), karjalansuomalaiset (1940-1941, 1944), Krimin tataarit, ukrainankreikkalaiset, kalmukit, balkaarit, karatshit, meskhetianturkkilaiset, karapakit, korealaiset (1937), tshetsheenit ja inguushit (1944). Toisen maailmansodan aikana, hieman ennen ja hieman jälkeen Stalin suoritti erityisen suuria väestönsiirtoja. Vuosina 1941-49 arviolta 3,3 miljoonaa ihmistä siirrettiin Siperiaan ja Keski-Aasiaan. Eräiden arvioiden mukaan jopa 43 % siirretystä väestöstä kuoli aliravitsemukseen ja tartuntatauteihin.


title: Neuvostoliiton väestönsiirrot

text: Vuonna 1956 Nikita Hruštšov tuomitsi väestönsiirrot ja siirsi suuren osan väestöryhmistä takaisin, joskin Krimin tataarit, meskhetianturkkilaiset ja Volgan saksalaiset saivat palata vasta Neuvostoliiton hajoamisvuonna 1991 ja vielä 1959 tshetsheenit siirrettiin vuorilta tasangolle, Tadžikistanin vuoristokansoja pakkosiirrettiin tasangoille vuonna 1970.


title: Neuvostoliiton väestönsiirrot

text: Gulag-järjestelmä pakkosiirsi väestöä rangaistukseksi, ja pakkoasutus perustui suurelta osin kolonisaation tarpeisiin. Tämän vuoksi Lännessä on kiistelty siitä, missä määrin Neuvostoliiton talouskasvu perustui Gulag-vankien pakkotyöhön. Työvoimaa siirrettiin myös "vapaaehtoisesti", "rekrytoiden" mm. pakkosiirtoloista.


title: Neuvostoliiton väestönsiirrot

text: Sodan päätyttyä miljoonat entiset neuvostokansalaiset pakkosiirrettiin 1945-47 ("Operaatio Keelhaul") Neuvostoliittoon. Joukossa oli monia emigrantteja, jotka olivat jo hankkineet toisen valtion kansalaisuuden vuosia aiemmin.


title: Neuvostoliiton väestönsiirrot

text: Saksalaisten saamista 5,7 miljoonasta neuvostovangista 3,5 miljoonaa oli kuollut, loppuja Neuvostoliitto kohteli pettureina SMERSH ("Kuolema vakoojille") -lainsäädännön mukaisesti. Yli 1 500 000 neuvostosotilasta lähetettiin Gulag-vankileireille.


title: Hannu Viktor Salminen

text: Hannu Viktor Salminen (1. maaliskuuta 1890 Sahalahti – 22. tammikuuta 1908) oli suomalainen runoilija. Hänen isänsä oli muun muassa Köyliön kirkkoherrana toiminut pappi ja historiantutkija Viktor Salminen.


title: Avoin pelimaailma

text: Avoin pelimaailma on videopeleissä käytettävä virtuaalimaailma jota pelaaja voi vapaasti tutkia. Pelisuunnittelun lähtökohtana on epälineaarinen pelaaminen ja laajat pelialueet joissa on monta eri keinoa saavuttaa asetetut tavoitteet. Joissakin peleissä avoimen pelimaailman mallina on käytetty oikean maailman paikkaa kuten New Yorkia. Monet avoimen pelimaailman pelit sisältävät silti rajoituksia jossain kohdin pelimaailmaa, yleensä joko pelimoottorin ja -suunnittelun rajallisuuden takia tai juonellisista syistä.


title: Avoin pelimaailma

text: Varhaisimmat avoimen pelimaailman pelit olivat tekstiseikkailuja kuten "Colossal Cave Adventure". Muita varhaisia pelejä ovat "Ultima"-sarja sekä "Elite".


title: Avoin pelimaailma

text: Tunnettuja avoimen pelimaailman pelejä ovat muun muassa "Metroid" (1986), "The Legend of Zelda" (1986), "The Elder Scrolls" -pelisarja (1994–), "Grand Theft Auto" -pelisarja (1997–), "Driver"-pelisarja (1999–), "The Godfather" -pelit (2006 ja 2009), "Assassin’s Creed" -pelisarja (2007–), "" pelisarja (2009–), "Far Cry" -pelisarja (2004–), "ARMA 2" (2009), "Minecraft" (2009), "Just Cause" -pelisarja (2010–) ja "Dead Island" -pelit (2011 ja 2016). "ARMA 2":ssa pelimaailma jatkuu satunnaisesti generoituna äärettömyyteen varsinaisen pelialueen ulkopuolella. "Minecraftissä" taas jokainen maailma on täysin erilainen ja maailma voi olla yhteensä yhdeksän tuhannen maapallon kokoinen, ennen kuin järjestelmärajoitukset tulevat vastaan.


title: Hiekkalaatikkopeli

text: Hiekkalaatikkopeli on abstrakti määritelmä, jossa pelaajan tekemisiä ohjataan vain vähän tai ei lainkaan. Hiekkalaatikkopelissä voi olla laajalti eri pelisuunnittelun elementtejä avoimesta pelimaailmasta epälineaariseen rakenteeseen. Hiekkalaatikkopelin tekeminen vaatii enemmän kehitystä ohjelmistotasolla, jotta se tukee erilaisia pelitapoja. Varhaiset seikkailupelit kuten "Adventure" muuttivat totuttua pelimekaniikkaa ja pelaajalla ei ollut enää tarvetta pelata kelloa vastaan: peliä pystyi pelaamaan viihteellisemmin.


title: Hiekkalaatikkopeli

text: Hiekkalaatikkopeleissä on myös jossakin määrin rakentamisen ominaisuuksia alkaen vuoden 1982 videopelistä "Utopia". Lisäksi peleissä voi olla simulaatiopelin aineksia.


title: Ventės ragas

text: Ventės ragasin lintuasema sijaitsee Liettuan Šilutėn alueella, Kuurinmeren pohjoisrannan niemen kärjessä Windenburger Eckessä.


title: Ventės ragas

text: Liettualainen lintutieteilijä Tadas Ivanauskas perusti Ventės ragasin lintujen rengastusaseman vuonna 1929. Asema on eräs Euroopan vanhimmista ja toimii edelleen aktiivisesti. Siellä keskitytään etenkin syysmuuttoon, sijaitseehan asema pitkän etelään työntyvän niemen kärjessä. Sen maisemaa hallitsee suurikokoinen helgolandrysä.


title: Fred Jerkins III

text: Fred Jerkins III on yhdysvaltalainen lauluntekijä ja musiikkituottaja, joka tunnetaan parhaiten tekemästään työstä veljensä Rodney Jerkinsin kanssa. Jerkins on kirjoittanut yhteistyössä Rodney Jerkinsin ja LaShawn Danielsin kanssa useita hittikappaleita, muun muassa kappaleen "The Boy Is Mine" Brandylle ja Monicalle, kappaleet "Say My Name" ja "Lose My Breath" Destiny's Childille sekä kappaleen "It's Not Right (But It's Okay)" Whitney Houstonille.


title: Tadas Ivanauskas

text: Tadas Ivanauskas, syntyään "Tadeusz Iwanowski", (16. joulukuuta 1882 Woblast Hrodna, Valko-Venäjä – 1. kesäkuuta 1970 Kaunas, Liettua) oli puolalais-liettualainen eläintieteilijä ja biologi, joka oli perustamassa Vytautas Suuren yliopistoa.


title: Tadas Ivanauskas

text: Ivanauskas opiskeli Varsovan kimnaasissa ja muutti valmistuttuaan 1901 opiskelemaan Pietarin yliopistoon. Siellä hän tutustui liettualaisiin opiskelijoihin ja opetteli liettuan kielen. Vuonna 1905 hän muutti Pariisiin ja opiskeli Sorbonnessa luonnontieteitä valmistuen 1909. Hän palasi Pietariin jatkamaan opintojaan ja valmistui sieltä 1910. Ivanauskas työskenteli vastikään Pietariin perustetussa Zootom-laboratoriossa ja retkeili kesäisin Liettuassa keräämässä aineistoa tutkimuksiaan varten. Vuosina 1914 ja 1917 hän osallistui Murmanskin ja Arkangelin seuduille sekä Norjaan tehdyille tutkimusretkille. Vuonna 1918 hän palasi Liettuaan ja yhdessä vaimonsa Honoratan kanssa avasi ensimmäisen liettuankielisen koulun.


title: Tadas Ivanauskas

text: Vuonna 1920 Ivanauskas muutti Kaunasiin ja toimi maatalousministeriön neuvonantajana. Yhdessä Konstantina Regeliksen kanssa hän oli perustamassa Kaunasin kasvitieteellistä puistoa 1923. Yhdessä vaimonsa kanssa hän ryhtyi järjestämään vuosittaista kansallista lintupäivää ja puiden istutuspäivää.


title: Tadas Ivanauskas

text: Ivanauskas toimi Liettuan yliopiston (myöhemmin Vytautas Suuren yliopisto) professorina 1922–1940 ja eläintieteen laitoksen johtajana vuodesta 1929 alkaen. Vuosina 1940–1941 hän toimi vastaperustetun Vilnan yliopiston professorina. Vuonna 1944 hän palasi takaisin tähän virkaan, jossa toimi vuoteen 1956 saakka. Hänellä oli professuuri myös Kaunasin lääketieteellisessä instituutissa 1954–1970.


title: Tadas Ivanauskas

text: Ivanauskas oli perustamassa erästä Euroopan varhaisimmista lintuasemista Ventės ragasiin 1929. Hän perusti myös eläintieteellisen museon 1918, Žuvintasin suojelualueen ja Kaunasin eläintarhan 1938. Hän julkaisi kaikkiaan 37 painotuotetta, muun muassa kirjan Liettuan linnuista. Vuodesta 1941 lähtien Ivanauskas oli Liettuan tiedeakatemian jäsen.


title: Soukko

text: Soukko (myös Souko) on yksinäistilan muodostama kylä Mynämäen kunnan Mietoisissa, Varsinais-Suomessa. Kylä sijaitsee Kustavintien varrella lähellä Vehmaan rajaa.


title: Soukko

text: Soukon yksinäistila oli 1500-luvun alussa yhden manttaalin suuruinen. Vuonna 1649 tilan omistukseensa hankkinut Patrik Ogillwes vaihtoi Soukon vuonna 1684 Hämeen läänissä sijaitsevaan tilaan. Samana vuonna Soukon tila peruutettiin kruunulle ja siitä tuli ratväkirykmentin everstin toisen torvensoittajan puustelli. Perinnöksi tila ostettiin vuonna 1771. Soukon vanhan tilan rakennuskanta autioitui ja tuhoutui 1900-luvun alkupuolella. Soukosta on 1930 luvulla lohkottu ainakin yksi tila.


title: Soukko

text: Soukon naapurikyliä Mietoisissa ovat Aarlahti, Palokylä, Nummi ja Sydänperä. Harvaan asuttu Soukko on maisemaltaan lähinnä peltoa ja metsää.


title: Toija

text: Toija on Salon kylä ja taajama, joka sijaitsee entisen Kiskon kunnan alueella. Toija oli Kiskon ainoa taajama ja hallinnollinen keskus.


title: Toija

text: Toijan koulussa on luokat 1.–6. ja esikoulu. Koulua käy noin 110 oppilasta.


title: Toija

text: Kalusteita valmistava yritys Juha Punta Oy on paikallisesti merkittävä työnantaja.


title: Toija

text: Toijassa on toinen Kiskon vanhoista lainamakasiineista. Kivimakasiini on valmistunut 1858 Nykyisin se on kesäisin näyttelytilana. Seurakuntaan on rakennettu kaksi makasiinia, koska seurakuntalaisten kesken ei päästy yksimielisyyteen sen sijainnista. Ensimmäinen rakennettiin Kiskon kirkonkylään, mutta Turun läänin puolella asuvat seurakuntalaiset halusivat oman makasiinin, ja sellainen syntyi Toijaan.


title: Nika Schuberg

text: Nika Schuberg (1832–1884) oli liiviläinen laivanomistaja ja aktivisti. Hän johti kapinaa Dundagan moisioherraa vastaan 1859–1860. Kapina unohdettiin pitkäksi aikaa, kunnes Riiasta löytyi 1980-luvulla laukku, joka sisälsi Schubergin käymää kirjeenvaihtoa.


title: Nika Schuberg

text: Nika Schuberg syntyi Kolkan kylässä Latvian Liivinrannalla. Hänen isänsä oli kalastaja-pienviljelijä. Hän kävi paikallista koulua ja oppi lukemaan ja kirjoittamaan sekä liiviksi että latviaksi. Hän hankki oman kalastusveneen ja rupesi harjoittamaan kalan vientiä Riikaan.


title: Nika Schuberg

text: Lokakuussa 1859 Dundagan paroni von Osten-Sacken, Dundagan moisioherra, joka omisti suurimman osan Kuurinmaan liiviläisten kylien maasta, vaati uutta vuokrasopimusta maidensa viljelijöiltä. Sopimus olisi korottanut maan vuokran lähes kaksinkertaiseksi siitä, mitä se oli kruunun omistamilla mailla. Kaikki ne, jotka eivät suostuneet allekirjoittamaan, uhattiin karkottaa hänen mailtaan. Uhkauksesta huolimatta kukaan viljelijöistä ei allekirjoittanut, vaan kylistä päätettiin lähettää lähetystö Baltian kenraalikuvernööri Suvorovin luokse. Lähetystöä johti Nika Schuberg, sillä hän oli ainut, joka osasi sekä puhua että kirjoittaa sujuvaa latviaa. Suvorovilta vaadittiin liiviläisten viljelemän maan vuokran arviointia maan arvon mukaan, sekä maan lunastamista moisiolta kruunulle.


title: Nika Schuberg

text: Suvorov asettikin tutkintakomitean, joka koostui pääasiassa Ventspilsin aatelistosta. Komitea päätyi ehdottamaan liiviläisten lähetystön pidättämistä kiihotuksesta tottelemattomuuteen. Nika Schuberg ja muut pidätettiin 7. maaliskuuta 1860. Heidät vapautettiin Latvian kansallisen heräämisen johtohahmon Krišjanis Waldemārsin puhuttua Suvoroville heidän puolestaan. Kaikki lähetystön jäsenet kuitenkin menettivät maansa, kuten myös kaikki ne jotka eivät allekirjoittaneet uutta vuokrasopimusta.


title: Nika Schuberg

text: Tapauksen jälkeen Schuberg muutti Pietariin, jossa hän eli vuoteen 1863 saakka. Tämän jälkeen hän palasi ja meni naimisiin paikallisen naisen kanssa. Hänet kuitenkin pidätettiin ja tuomittiin kärsimään 50 raippaparia epäselvästä syystä. Ilmeisesti kyseessä oli paikallisen aateliston kosto. Tämän jälkeen hän muutti vaimonsa kanssa takaisin Pietariin ja sieltä sisä-Venäjälle, jossa hän työskenteli viinanpolttamossa. Vuonna 1881 hän muutti melkein rahattomana kuusihenkiseksi kasvaneen perheensä kanssa Riikaan ja sieltä Moskovaan, jossa hän kuoli vuonna 1884.


title: Frank Lieberam

text: Frank Lieberam (s. 17. joulukuuta 1962 Halberstadt Saksan demokraattinen tasavalta) on saksalainen entinen jalkapalloilija ja jalkapallovalmentaja.


title: Frank Lieberam

text: Lieberam aloitti pääsarjauransa 1. FC Magdeburgissa vuonna 1981. Hän edusti seuraa kaksi kautta ennen siirtymistään Lok Halberstadtiin, joka pelasi kolmannella sarjatasolle. Kesken kauden 1984–1985 Lieberam palasi Magdeburgiin, jossa hän pelasi kauden loppuun. Seuraavan kauden hän pelasi Stahl Riesassa, josta hän siirtyi kauden jälkeen Dynamo Dresdeniin. Dynamossa Lieberam voitti kaksi DDR-Oberligan mestaruutta. Saksojen yhdistyttyä Lieberam siirtyi korealaiseen Ulsan Hyundaihin. Hän ei kuitenkaan pelannut seurassa koko kautta, vaan palasi 2. Bundesliigassa pelanneeseen VfL Wolfsburgiin. Hän edusti seuraa aina vuoteen 1998 saakka, jonka jälkeen hän liittyi 1. FC Magdeburgiin. Lieberam nosti seuran Regionalligaan ja lopetti uransa vuonna 1998.


title: Frank Lieberam

text: Valmennusuran Lieberam aloitti heti pelaajauran loputtua. Hän on toiminut FC Erzgebirge Auen, VfB Germania Halberstadtin, 1. FC Union Berlinin ja MSV Neuruppinin valmentajana. Lisäksi hän toimi lyhyen ajan 1. FC Lok Stendalin valmentajistossa, mutta lopetti seuran talousvaikeuksien takia.


title: Frank Lieberam

text: Lieberam edusti DDR:n jalkapallomaajoukkuetta kerran. Lisäksi hän pelasi lukuisia nuorten maajoukkueotteluja.


title: Green Day: Rock Band

text: Green Day: Rock Band on Harmonixin kehittämä ja MTV Gamesin julkaisema "Rock Band" -pelisarjaan kuuluva musiikkipeli. Peli julkaistiin kesäkuussa 2010 PlayStation 3:lle, Xbox 360:lle ja Wiille. Pelissä on 47 yhdysvaltalaisen punk rock -yhtye Green Dayn kappaletta, kuvia ja videoita.


title: Dixie Carter

text: Dixie Virginia Carter (25. toukokuuta 1939 – 10. huhtikuuta 2010) oli yhdysvaltalainen näyttelijä. Hän on esiintynyt mm. televisiosarjassa "Täydelliset naiset", jossa hän esitti Orson Hodgen äitiä.


title: Johannes Matzen

text: Johannes Matzen (s. 13. helmikuuta 1925) on saksalainen entinen jalkapalloilija.


title: Johannes Matzen

text: Matzen aloitti ammattilaisuransa vuonna 1942 pelaten Reichsbahn-TSV 1888 Wittenbergessä. Yhden vuoden jälkeen hän siirtyi SG Wittenberge-Südiin, jossa hän pelasi kaksi kautta. Kauden 1949–1950 Matzen pelasi SG Volkspolizei Potsdamissa, jonka jälkeen Matzen siirtyi Dynamo Dresdeniin. Seurassa Matzen voitti FDGB-Pokalin vuonna 1952 ja DDR-Oberligan vuotta myöhemmin. Marraskuussa 1954 Dynamon pelaajisto siirrettiin Berliiniin, jonne perustettiin SC Dynamo Berlin. Myös Matzen siirtyi Berliinin joukkueeseen pelaten seurassa vuoteen 1958 saakka, jonka jälkeen hän lopetti pääsarjauransa.


title: Johannes Matzen

text: Matzen pelasi Saksan demokraattisen tasavallan jalkapallomaajoukkueessa kaksi ottelua tehden yhden maalin.


title: Mahieddine Khalef

text: Mahieddine Khalef (s. 17. tammikuuta 1944 Mechra, Ranskan Marokko) on algerialainen jalkapallovalmentaja, joka valmensi yhdessä puolalaisen Stefan Zywotkon kanssa menestyksekkäästi JS Kabylieta 1980-luvulla. Hän oli myös Algerian maajoukkueen valmentajana vuoden 1982 MM-kisoissa.


title: Mahieddine Khalef

text: Khalef syntyi Marokossa algerialaisille vanhemmille Ranskan valtakauden aikana vuonna 1944. Hän aloitti valmentamisen 1970-luvun aikana ja nousi sittemmin JS Kabylien päävalmentajaksi kauden 1976–1977 lopulla ja johdatti seuran Algerian mestariksi. Sittemmin hän siirtyi joukkueen apuvalmentajaksi, kun joukkueen päävalmentajaksi palkattu Stefan Zywotko ei aluksi puhunut ranskaa, arabiaa tai berberin kieltä. Joukkue saavutti suurta menestystä läpi 1980-luvun voitettuaan tuona aikana kuusi Algerian mestaruutta, sekä Afrikan Mestarien liigan vuonna 1981.


title: Mahieddine Khalef

text: Menestyksen myötä Khalef sai valmentaa hetkellisesti Algerian maajoukkuetta vuosina 1979 ja 1980, kunnes hänet valittiin Rabah Saadanen tilalle Algerian maajoukkueen päävalmentajaksi yhdessä Rachid Mekloufin kanssa vuoden 1982 MM-kisoihin. Algeria jäi kisoissa alkulohkoon, oltuaan tasapisteissä Saksan ja Itävallan kanssa, mutta hävisi joukkueille maalieron perusteella.


title: The Auk

text: The Auk on neljännesvuosittain ilmestyvä American Ornithologists' Unionin virallinen, englanninkielinen lintutieteellinen aikakauslehti.


title: The Auk

text: The Auk perustettiin "The Bulletin of the Nuttal Ornithological Club"in seuraajaksi. Lehden ensimmäinen numero ilmestyi Bostonissa 1884. Päätoimittaja oli Joel Asaph Allen ja toimittajina Elliott Coues, Robert Ridgway, William Brewster ja Montague Chamberlain. Lehti on sen jälkeen ilmestynyt säännöllisesti. Lehti on nimetty siivetönruokin mukaan.


title: The Auk

text: Lehden päätoimittajina ovat toimineet:


title: Lötschbergin tunneli

text: Lötschbergin tunneli () on 14,6 kilometriä pitkä rautatietunneli Sveitsissä välillä Kandersteg–Goppenstein, reitillä Bern–Brig. Tunneli otettiin käyttöön vuonna 1913. Tunnelin omistaa rautatieyhtiö BLS Netz AG.


title: Lötschbergin tunneli

text: Tunnelin kautta kuljetetaan vuosittain noin 1,3 miljoonaa henkilöautoa välillä Kandersteg–Goppenstein tai Simplonin tunnelin kautta välillä Kandersteg–Iselle. Lötschbergin radalle on vuonna 2007 avattu myös Lötschbergin pohjatunneli, joka osittain on korvannut vanhemman yhteyden.


title: Kablin lintuasema

text: Kablin lintuasema sijaitsee Viron Pärnumaassa, Häädemeesten kunnassa, Riianlahden rannalla.


title: Kablin lintuasema

text: Nigulan luonnonsuojelualueen johtaja Henn Vilbaste perusti Kablin lintuaseman vuonna 1969. Hän rakennutti suuren, nykyisin 17 metrin korkuisen helgolandrysän, jonka avulla on rengastettu suuria määriä muuttavia lintuja, etupäässä pieniä varpuslintuja. Lintuja pyydystetään myös lintuverkoilla. Tieteellisesti merkittävimmät tulokset on saatu talitiaisen muutosta.


title: Hans Morgenthau

text: Hans Joachim Morgenthau (17. helmikuuta 1904 Coburg, Saksa – 19. heinäkuuta 1980 New York, Yhdysvallat) oli saksalaissyntyinen yhdysvaltalainen kansainvälisten suhteiden teorian uranuurtaja, juristi ja valtiotieteilijä.


title: Hans Morgenthau

text: Morgenthau syntyi juutalaiseen sukuun. Hän opiskeli Berliinin, Frankfurtin ja Münchenin yliopistossa. Hän opetti oikeustiedettä ja työskenteli asianajajana Frankfurtissa ennen pakoaan Yhdysvaltoihin vuonna 1937 oltuaan sitä ennen kansallissosialistien valtaannousun jälkeen joitakin vuosia Sveitsissä ja Espanjassa. Hänen kokemuksensa kansallissosialismista tuntuvat vaikuttaneen hänen myöhempään työhönsä kansainvälisten suhteiden parissa, sillä hän puolusti kiihkeästi tieteellisempää suhtautumista politiikkaan, kun taas kansallissosialistinen puolue kyllästi valtiotieteiden tutkimuksen nationalismilla.


title: Hans Morgenthau

text: Morgenthau työskenteli myöhemmin Chicagon yliopiston professorina. E. H. Carrin ohella hän kuuluu merkittävimpiin kirjoittajiin 1900-luvulla vaikuttaneen realistisen koulukunnan piirissä. Tämän ajattelun koulukunnan mukaan suvereenit kansallisvaltiot ovat kansainvälisten suhteiden päätekijöitä, ja alan keskeinen aihe on valta.


title: Hans Morgenthau

text: Morgenthau määrittelee teoksessaan "Politics Among Nations" (1948) kansainvälisten suhteiden teorian siten kuin se kuvasi toisen maailmansodan jälkeistä paradigman muutosta yhdysvaltalaisessa suhtautumisessa diplomatiaan. Hänen teoksensa korostaa valtioiden valtaetukysymyksiä valtioiden välisten suhteiden vaikuttimena. Toista maailmansotaa edeltävää aikaa taas luonnehti idealismi, joka keskittyi arvoihin.


title: Gustav Vilbaste

text: Gustav Vilbaste, vuoteen 1935 saakka Gustav Vilberg, (3. syyskuuta 1885 – 21. helmikuuta 1967 Tallinna) oli virolainen kasvitieteilijä, kirjailija ja luonnonsuojelija.


title: Gustav Vilbaste

text: Vilbaste toimi muun muassa opettajana ja osallistui Viron vapaussotaan. Hän toimi Tarton yliopiston kasvitieteenlaitoksen assistenttina 1920–1923. Hän kirjoitti ensimmäiset vironkieliset kasvioppaat ja toimi aktiivisesti Viron luonnonsuojeluliitossa. Hänen poikiaan ovat biologi Juhan Vilbaste ja Henn Vilbaste, joka perusti Kablin lintuaseman 1969.


title: Juan Antonio Señor

text: Juan Antonio Señor Gómez (s. 26. elokuuta 1958 Madrid, Espanja) on entinen espanjalainen jalkapalloilija. Hän edusti suurimman osan pelaajaurastaan Real Zaragozaa, jossa hän pelasi yhdeksän kauden ajan. Señor pelasi uransa aikana myös otteluita Espanjan maajoukkueessa ja oli mukana vuosien 1984 EM-kilpailuissa ja 1986 MM-kilpailuissa.


title: Juan Antonio Señor

text: Señor pelasi nuoruusaikoinaan Real Madridin juniorijoukkueessa. Ammattilaisuransa hän aloitti vuonna 1977 madridilaisseura Ciempozuelosista, joka pelasi Tercera Divisiónissa. Hän siirtyi vuonna 1981 Zaragozaan pelattuaan edelliskauden 1980–1981 Deportivo Alavésissa.


title: Juan Antonio Señor

text: Kauden 1986–1987 päätteeksi joukkue sijoittui kuuden parhaan joukkoon ja pääsi toiseen vaiheeseen taistelemaan pääsarjamestaruudesta. Joukkue päätyi lopulta sijalle viisi. Señor pelasi kauden aikana 43 ottelua ja teki niissä 11 maalia. Edelliskaudella 1985–1986 Zaragoza voitti Copa del Reyn, jonka loppuottelussa se kaatoi Barcelonan 1–0-numeroin. Urheilulehti Don Balón valitsi Señorin kauden 1982–1983 pääsarjan parhaaksi pelaajaksi. Hän pelasi Zaragozassa yhteensä 304 pääsarjaottelua ja teki niissä 54 maalia.


title: Juan Antonio Señor

text: Señor joutui päättämään pelaajauransa aikaisemmin mitä odotettiin sydänvaivojensa takia. Vuonna 1999 hän aloitti valmentajauransa Méridasta, jonka jälkeen hän on valmentanut myös Salamancaa, Cartagenaa ja Logroñésia.


title: Juan Antonio Señor

text: Señor pelasi Espanjan maajoukkueessa yhteensä 41 ottelua. Hän teki ensiesiitymisensä maajoukkueessa 27. lokakuuta 1982 vuoden 1984 EM-kilpailuiden karsintaottelussa Islantia vastaan. Uransa tärkeimmän maaottelumaalinsa hän teki 23. joulukuuta 1983 Maltaa vastaan 85. peliminuutilla, kun Espanja tarvitsi vähintään 11 maalineron selviytyäkseen EM-kilpailuihin. Joukkue voitti ottelun lopulta 12–1.


title: Juan Antonio Señor

text: Hänet valittiin kokoonpanoon myös vuosien 1984 EM-kilpailuihin ja 1986 MM-kilpailuihin.


title: Franco Faccio

text: Franco Faccio (8. maaliskuuta 1840 – 21. heinäkuuta 1891) oli italialainen säveltäjä ja kapellimestari. Hän syntyi Veronassa ja opiskeli musiikkia Milanossa. Hänen tuotantoonsa kuuluvat oopperat "I profughi fiamminghi" (Milano 1863) ja "Amleto" (perustuu "Hamletiin"; Genova 1865).


title: Franco Faccio

text: Faccio nousi vuonna 1867 Milanon konservatorion johtoon, ja 1870-luvun alussa hänet nimitettiin La Scalan johtoon. Hän johti muun muassa Verdin "Otellon" (1887) kantaesityksen ja "Aidan" Italian-ensiesityksen 1872. Hän kuoli Monzassa.


title: Franco Faccio

text: Kuten Boito, myös Faccio edusti nuorta Scapigliatura-sukupolvea.


title: Helmut Schulte

text: Helmut Schulte (s. 14. syyskuuta 1957) on saksalainen jalkapallovalmentaja ja entinen pelaaja. Maaliskuusta 2008 lähtien hän on toiminut FC St. Paulin urheilutoimenjohtajana.


title: Helmut Schulte

text: Schulten pelaajaura jäi varsin vaatimattomaksi. Hän edusti muun muassa SC Fortuna Kölniä ja FC St. Paulia. Valmennusuransa hän aloitti St. Paulin organisaatiossa 1984 seuran juniorivalmentajana. Hän nousi tehtäviin hieman erikoista reittiä, erityisen työllistämisohjelman kautta. Hän toimi myös Willi Reimannin apuvalmentajana edustusjoukkueessa ja nousi päävalmentajaksi marraskuussa 1987 Reimannin siirryttyä Hamburger SV:n valmentajaksi.


title: Helmut Schulte

text: Schulten johdolla St. Pauli nousi kauden jälkeen Bundesliigaan sijoituttuaan 2. Bundesliigassa toiseksi. Schulte jatkoi seuran päävalmentajana myös pääsarjatasolla ja seuran sijoitukset hänen johdollaan olivat 10:s ja 12:s. Kausi 1990/91 sujui kuitenkin varsin mollivoittoisesti ja Schulte sai helmikuussa 1991 potkut tehtävistään.


title: Helmut Schulte

text: Heinäkuussa 1991 Schulte jatkoi uraansa Dynamo Dresdenissä, joka pelasi Saksan jälleenyhdistymisen jälkeen Bundesliigassa. Hänen johdollaan Dynamo oli kauden jälkeen 14:s, mutta se ei tyydyttänyt seurajohtoa ja Schulte sai lähteä. Tammikuussa 1993 hän palasi vielä valmennustehtäviin nousten Udo Lattekin seuraajaksi FC Schalken peräsimeen. Hänen johdollaan seura oli kauden loputtua Bundesliigassa 10:s ja yhteistyö jatkui. Syyskausi 1993/94 sujui kuitenkin kehnosti ja Schulte sai potkut lokakuussa 1993.


title: Helmut Schulte

text: Potkujensa jälkeen Schulte toimi VfB Lübeckin ja St. Paulin managerina. Vuonna 1998 hän palasi Schalkeen juniorivalmennuksen johtajaksi. Hän jätti tehtävänsä seurassa helmikuussa 2008 ja siirtyi maaliskuussa St. Paulin urheilutoimenjohtajaksi kaksivuotisella sopimuksella. Hän allekirjoitti maaliskuussa 2010 kolmivuotisen jatkosopimuksen Bundesliigaan noususta taistelevan seuran kanssa.


title: Helmut Schulte

text: Vuonna 2007 Schulte loukkaantui vakavasti Kyrill-myrskyn aiheuttamassa onnettomuudessa, jossa puu kaatui hänen autonsa päälle.


title: Vivendi Games

text: Vivendi Games oli Sierra Entertainmentin ja Blizzard Entertainmentin omistusyhtiö. Se perustettiin vuonna 2002 nimikkeellä Vivendi Universal Games, kun Vivendi osti Universal Studiosin. Sitä ennen se tunnettiin nimellä Universal Interactive Studios.


title: Vivendi Games

text: Vivendi Games oli ranskalaisen Vivendi SA:n tytäryhtiö. Sen päämaja sijaitsi Los Angelesissa, Kaliforniassa ja se työllisti yhteensä yli 3400 ihmistä neljällä eri kehitysdivisioonalla. Yritys yhdistyi vuonna 2008 Activisionin kanssa Activision Blizzardiksi, jolloin monet sen immateriaalioikeudet videopeleihin myytiin eri yhtiöille.


title: The Switch

text: The Switch on suomalainen yritys, joka suunnittelee kestomagneettigeneraattoreita ja tehonmuokkaimia tuulivoima-ja meriteollisuussovelluksiin. Yrityksen Suomen tehtaat sijaitsevat Vaasassa ja Lappeenrannassa ja pääkonttori Helsingissä. Kesällä 2014 vaasalainen Vacon ja muut yrityksen osakkaat myivät The Switchin japanilaiselle Yaskawalle.


title: The Switch

text: The Switch perustettiin vuonna 2006 yhdistämällä kolme olemassaolevaa yritystä: Rotatek Finland (Lappeenranta), Verteco (Vaasa) ja Youtility (Hudson, Yhdysvallat). Viiden ensimmäisen toimintavuotensa aikana yrityksen työntekijöiden määrä kasvoi noin kahdestakymmenestä vajaaseen kolmeen sataan työntekijään.


title: The Switch

text: Yritys valmistaa megawattiluokan kestomagneettigeneraattoreita ja tehonmuokkainpaketteja tuuliturbiineihin sekä muihin uusiutuvaa energiaa hyödyntäviin järjestelmiin.


title: The Switch

text:
Yhtiön pääkonttori sijaitsee Helsingissä ja tuotantolaitokset Suomessa Vaasassa ja Lappeenrannassa, Kiinan Pekingissä, Hangzhoussa ja Lu’anissa sekä Yhdysvaltojen Hudsonissa. Lisäksi The Switchillä on toimipisteitä Espanjassa (Barcelona), Intiassa (Chennai), Koreassa (Gumi-City), Saksassa (Hampuri), Kiinassa (Hongkong ja Shanghai) sekä Tanskassa (Silkeborg).
The Switch kasvoi viiden ensimmäisen toimintavuotensa aikana voimakkaasti ja yhtiön liikevaihto oli vuonna 2011 yli 134 miljoonaa euroa. Liikevoitto oli tuolloin lähes 10 prosenttia liikevaihdosta, mutta sitten tuulivoimabisneksen suhdanteet kääntyivät niin, että vuonna 2012 The Switchin liikevaihto oli runsaat 40 miljoonaa ja tappio 9 miljoonaa. Yrityksen suurimmat omistajat Vacon, Suomen Teollisuussijoitus ja oululaissijoittaja Veijo Karppisen johtama VNT Management Group alkoivat pyrkiä eroon omistuksestaan. Maaliskuussa 2011 yhdysvaltalainen American Superconductor Corporation teki esisopimuksen The Switchistä 190 miljoonan euron hintaan, mutta kauppa peruuntui. Heinäkuussa 2014 yritys myytiin japanilaiselle Yasakawalle.


title: The Switch

text: The Switch on keskittynyt kestomagneettiteknologiaan uusiutuvan energian alalla. Yritys valmistaa kolmen tyyppisiä kestomagneettigeneraattoreita: suuren ja keskisuuren pyörimisnopeuden generaattoreita sekä suoravetoisia (vaihteettomia) alhaisen pyörimisnopeuden generaattoreita. Teholtaan generaattorit ovat 1–9-megawattia. Lisäksi yritys valmistaa kestomagneettiensa kanssa optimaalisesti toimivia tehomuokkainpaketteja.


title: The Switch

text: The Switchin toimintamallina on mallitehdaskonsepti, joka mahdollistaa yrityksen tuotantoteknologiaan perustuvan rinnakkaisen valmistuksen eri tuotantolaitoksissa.


title: Forssa-yhtiö

text: Forssan puuvillatehdas oli vuonna 1857 perustettu Forssassa sijainnut yritys.


title: Forssa-yhtiö

text: Tukholmalainen Axel Wilhelm Wahren (1814–1885) perusti Forssaan tehtaan nimellä Forssa Bomullsspinneri Bolag. Siihen yhdistyi vuonna 1859 Fabriksbolaget Wahren & Comp:n Kossilaan Forssan lähelle 1855 perustama puuvillakutomo ja Viksbergin kehräämö. Nimeksi tuli Forssa Ab, ja Forssan omistajat saivat siitä 64 prosenttia ja Viksbergin 36 prosenttia.


title: Forssa-yhtiö

text: Yhtiöllä oli Forssassa puuvillakehräämö, kutomo ja sahalaitos. Finlayson osti vuonna 1934 50,1 prosenttia Osakeyhtiö Forssan osakkeista Isak Julinilta. Osakeyhtiö Forssa fuusioitiin Finlaysoniin samana vuonna ja uuden yhtiön nimeksi tuli Oy Finlayson-Forssa Ab. Myöhemmin se erotettiin työvaatteita valmistavaksi yhtiöksi, ja Finlayson-nimellä jatkui sisutustekstiilien valmistus. Marraskuussa 2008 Finlayson-Forssa Oy ilmoitti konkurssista. Työt tehtaalla päättyivät konkurssipesän lukuun 23. tammikuuta 2009. Forssan tuotantoyksikön tuotanto ajettiin alas syyskuussa 2009, mutta kaupunkiin jäivät vielä yhtiön malliosasto ja logistiikkakeskus.


title: Forssa-yhtiö

text: Tehtaalla oli 1850-luvun lopulla yli 300 työntekijää, ja se oli suurin maaseudulla toiminut tekstiilitehdas. Se työllisti lähinnä oman ja lähipitäjien naisia ja lapsia. Forssa Oy:n kehräämöalueella toimii nykyään kulttuuri- ja koulutuskeskus ja kutomossa kauppakeskus.


title: Ontrei Malinen

text: Ontrei Malinen (myös Andrei Sevastjanov Malikin, 1777 – 6. helmikuuta 1855 Vuonninen) oli vienankarjalainen runonlaulaja.


title: Ontrei Malinen

text: Elias Lönnrot tapasi Malisen vuonna 1833 tullessaan neljännellä runonkeruumatkallaan Vuonnisen kylään Vuokkiniemen pitäjässä. A. J. Sjögren oli laulattanut Malista jo vuonna 1825, mutta hänen kirjaamansa runot tulivat tutkijoiden tietoon vasta kymmeniä vuosia myöhemmin. Lönnrot sai Maliselta 366-säkeisen sampo-aiheisen jakson sekä muita runoja, joihin sisältyvät "Kalevalan" tärkeimmät kertovat ainekset. Vuonnisessa Lönnrot tapasi myös Vaassila Kieleväisen, jonka kanssa käyty keskustelu vaikutti hänen käsitykseensä runojen välisistä yhteyksistä. Neljännen keruumatkan jälkeen Lönnrot koosti "Runokokouksen Väinämöisestä" eli niin sanotun "Alku-Kalevalan".


title: Ontrei Malinen

text: Malisen runoja kuvaa vahva yksilöllinen tyyli ja "tietynlainen muodon täydellisyys". Hänen samporunonsa on pienoiseepos, jossa kuvataan kosmoksen synty, sammon taonta ja ryöstö sekä maanviljelyksen synty.


title: Ontrei Malinen

text: Malisen kuoleman jälkeen kerättyjen tietojen mukaan hänet muistettiin karhunmetsästäjänä ja tietäjänä, ja hänen sanotaan olleen lukutaitoinen "kirjamies", mikä oli seudulla harvinaista. Malinen soitti poikineen myös kannelta, ja on mahdollista, että hänen tapaamisensa vahvisti kanteleen ja kalevalamittaisten runojen yhteyttä Lönnrotin mielessä. Ei ole kuitenkaan tiedossa, käyttivätkö Maliset kannelta runonlaulun säestämiseen.


title: Ontrei Malinen

text: Myös Ontrein poika Jyrki Malinen (1806–1884) oli runonlaulaja, jolta on merkitty muistiin yli 2 400 runosäettä. Jyrkin vanhempi veli Vassilei, Jyrkin pojat Iivana ja Jeremie sekä Vassilein tytär Okahvie osasivat hekin vaihtelevassa määrin runoja. Anni Lehtonen, jolta kerättiin laaja runo- ja muu perinneaineisto 1900-luvun alussa, oli Okahvien tytär.


title: Finnair Cargo

text: Finnair Cargo on Finnairin tytäryhtiö, joka on rahtikapasiteettia myyvä yritys. Se on Baltian ja Pohjoismaiden suurin rahtiyritys.


title: Finnair Cargo

text: Finnair Cargolla on myös säännöllisiä rahtilentoja, joita operoi aiemmin Nordic Global Airlines MD-11F -rahtikoneilla. Nordic Global Airlinesin lopetettua toimintansa Finnair Cargo teki sopimuksen lentojen operoinnista IAG Cargon kanssa. Lennot Helsingistä Lontooseen ja Brysseliin lentää DHL Air Airbus A300-600F -koneilla.


title: Von Essen (täsmennyssivu)

text: Von Essen tai Essen -sukunimeä on käyttänyt usea Itämeren alueella vaikuttanut aatelis- ja porvarissuku. Näistä suvuista kolme on introdusoitu Ruotsin ritarihuoneseen.


title: Von Essen (täsmennyssivu)

text: Listassa asteriskilla merkityt kuuluvat suomalaiseen von Essen -sukuun.


title: New London Schoolin räjähdys

text: New London Schoolin räjähdys oli maakaasuvuodon aiheuttama räjähdys, joka tuhosi koulurakennuksen New Londonissa Texasissa 18. maaliskuuta 1937. Se vaati 295 oppilaan ja opettajan hengen.


title: New London Schoolin räjähdys

text: Räjähdys kuului monen mailin päähän. Ensimmäisenä paikalle saapuivat alueen asukkaat ja öljykenttien työntekijät mukanaan raivaamistyökaluja. Kuvernööri James Allred lähetti paikalle Texas Rangereita ja kansalliskaartilaisia.


title: Alfred Hauge

text: Alfred Hauge (17. lokakuuta 1915 Sjernarøy, Norja – 31. lokakuuta 1986 Stavanger, Norja) oli norjalainen kirjailija, kristillinen kulttuuripersoona ja lehtimies. Hänen romaaninsa kuvaavat erityisesti elämää Ryfylken saarilla sekä siirtolaisuutta Norjasta Yhdysvaltoihin.


title: Alfred Hauge

text: Alfred Hauge kasvoi Sjernarøyn saarella Ryfylken maakunnassa Rogalandissa. Hänen isänsä oli maanviljelijä Kolbein Andersson Hauge (1889–1972) ja äitinsä Marianne Rasmusdotter Auglænd (1893–1967). Lapsuusympäristö vaikutti hänen tuotantoonsa jatkuvasti. Hauge kävi koulua Brynessa ja suoritti ylioppilastutkinnon Vossissa 1935, minkä jälkeen hän aloitti teologian opinnot Oslossa. Opintojen keskeydyttyä hän suoritti opettajatutkinnon 1939. Hän avioitui Kirsten Væhlen (1918-99) kanssa 1940.


title: Alfred Hauge

text: Alfred Hauge oli opettajana Karmøyssa ja Stavernissa vuoteen 1945 saakka, jonka jälkeen hän työskenteli Ansgar Forlag -kustantamossa vuoteen 1951. Lehtimieskauden jälkeen Vårt Land -lehdessä Hauge oli Ryfylke Folkehøgskulen rehtorina Sandissa 1952–1953. Seuraavat kolme vuosikymmentä Hauge toimi kirjailijana ja sen ohella toimittajana Stavanger Aftenbladissa.


title: Alfred Hauge

text: Alfred Hauge aloitti kirjailijantiensä perinteisesti rakennetuilla romaaneilla. Hänen kirjallinen ilmaisunsa kehittyi kuitenkin jatkuvasti ja häntä pidetään kokonaistuotannon osalta eräänä sodanjälkeisen norjalaiskirjallisuuden kokeellisimmista ja luovimmista edustajista. Haugen erikoisteos oli historiallinen romaani "Septemberfrost" (1941), minkä jälkeen ilmestyivät "Tuntreet blør" sekä "Storm over Siglarholmen". Kaikki kolme ensimmäistä teosta ovat perinteistä kristillistä kertomakirjallisuutta. Romaani "Ropet" (Huuto, 1946) nostaa esiin pietistisen kristillisyyden ongelmia kulttuurikäsitysten suhteen - liikkeen, johon hän itsekin kuului. Romaani herätti keskustelua aikanaan. Romaani "Kvinner på Galgebakken" (1948) antoi jo esimakua kehittyneemmästä, useampia kertojaääniä käyttävästä tekniikasta. Samana vuonna ilmestynyt "Året har ingen vår" käsitteli Haugen kirjallista pääteemaa, kärsivää ihmistä. Romaani pohjautui osittain Haugen omaan sukutaustaan.


title: Alfred Hauge

text: Kirja "Vegen til det døde paradiset" (1951) mursi realistisen ilmaisumuodon ja loi modernia legendakertomusta. Kirja oli myös ensimmäinen, jonka Hauge julkaisi Gyldendal-kustantamon kanssa. Hauge koki hermoromahduksen 1952–1953, mikä vaikutti hänen teoksiinsa ja toi niihin enemmän visionäärisiä kykyjä. Vuonna 1955 ilmestynyt "Ingen kjenner dagen" sisältää elementtejä kirjailijan omista kokemuksista. 1960-luvun alussa Hauge aloitti trilogian Cleng Peersonista ja siirtolaisuudesta Amerikkaan.


title: Alfred Hauge

text: Näyt ja unet alkoivat näytellä yhä suurempaa osaa Haugen tuotannosta ja romaani "Mysterium" (1967) käsitteleekin lähes yksinomaan niitä. Se on matka ihmisen sisaiseen elämään, joka samalla antaa uuden näkökulman kärsimyksen ongelmaan. Mysterium oli myös ensimmäinen kirja, joka sijoittui "Utstein"-nimiseen luostariin maantieteellisenä ja temaattisena keskuksena, mikä jatkui koko hänen lopputuotantonsa ajan. Vuoden 1951 Vegen til det døde paradiset heräsi uudelleen eloon vuonna 1968 kirjana "Legenden om Svein og Maria". Näyt ovat keskeisessä osassa myös runokokoelmassa "Det evige sekund" (1979).


title: Alfred Hauge

text: Utsteinin luostariin kytkeytyy myös vuodesta 1974 kirjoitettu trilogia "Århundre" "Perlemorstrand" yhdistelee uskonnollisia ja syvyyspsykologisia teemoja lapsuusmaisemiin Ryfylkessä samalla, kun Hauge kertojana tulee esiin käyden jatkuvaa keskustelua lukijansa kanssa. Romaanissa "Leviathan" Hauge nivoo kärsimyksen ja myötäkärsimyksen raamatulliseen Leviathan-petoon toimien kolmella eri aikatasolla. Hänen viimeinen kaunokirjallinen teoksensa "Serafen" luo hyvän ja pahan välistä jännitettä useilla aikatasoilla - Mustasta surmasta vuoteen 2000 sijoittuvaan tulevaisuudenvisioon saakka. Teos on myös tavallaan kooste lähes kaikista kirjallisista tekniikoista, joita Hauge käytti tuotannossaan.


title: Alfred Hauge

text: Kaunokirjallisuuden lisäksi Alfred Hauge kirjoitti omaelämäkerralliset kirjat "Barndom", "Ungdom" sekä "Manndom". Sen lisäksi hän kirjoitti Hans Nielsen Haugen ja Gordon Johnsonin elämäkerrat, useita lastenkirjoja, näytelmiä, runoja ja kulttuurihistoriallisia teoksia. Myös hänen Stavanger Aftenbladissa julkaistuja kirjoituksiaan, esseitä ja muita tekstejä on julkaistu kootusti kirjamuodossa.


title: Luettelo valaista

text: Tämä on luettelo valaiden ("Cetacea") lahkoon kuuluvista nisäkkäiden alalahkoista, heimoista, alaheimoista, suvuista ja lajeista.


title: Jättiläishirviantilooppi

text: Jättiläishirviantilooppi eli derbynhirviantilooppi ("Taurotragus derbianus") on Afrikassa elävä suurikokoinen nautaeläin. Se on toinen maailman kahdesta hirviantilooppilajista. Jättiläishirviantilooppi on nimetty englantilaisen poliitikon ja luonnontieteilijän Edward Smith-Stanleyn (14. Derbyn jaarli) mukaan.


title: Jättiläishirviantilooppi

text: Nisäkäsnimistötoimikunnan ehdotus lajin uudeksi suomenkieliseksi nimeksi oli "sahelinelandi".


title: Jättiläishirviantilooppi

text: Jättiläishirviantiloopin ruumiinpituus on 220–290 senttiä, säkäkorkeus 150–175 senttiä ja paino 440–900 kiloa. Urokset ovat yleensä naaraita suurempia. Noin 90 sentin pituinen häntä päättyy mustaan karvatupsuun. Jalat ovat hoikat. Jättiläishirviantiloopin sileän turkin väritys vaihtelee punertavanruskeasta kastanjanväriseen. Aikuisten urosten turkissa voi olla myös sinertävänharmaa sävy. Kyljillä on 9–15 valkoista selvärajaista juovaa. Selässä kulkee musta, matala harja, joka ulottuu niskasta selän keskiosaan. Harja on erityisen silmiinpistävä hartioiden kohdalta. Lisäksi lajilla on leukapielistä rintaan ulottuva iso nahkapoimu eli helluvainen, joka on uroksilla suurempi kuin naarailla. Helluvaista reunustaa selän tavoin harja. Kaulan alaosaa ympäröi huonosti rajattu musta juova, joka ulottuu helluvaiselle asti.


title: Jättiläishirviantilooppi

text: Jalkojen sisäosat ovat hieman vaaleammat kuin ulko-osat, lukuun ottamatta sorkkien yläpuolella olevia mustia ja valkoisia laikkuja ja eturaajojen yläosien mustia täpliä. Myös korvissa on mustia laikkuja. Molemmissa poskissa on valkea täplä, ja kummankin silmän edessä on valkea viiru. Huulet ovat valkoiset. Uroksille kasvaa otsan kohdalle ruskea karvapatti. Patin alapuolella nenän edessä on musta laikku. Molemmilla sukupuolilla on suuret spiraalinmuotoiset sarvet. Naaraiden sarvet ovat kuitenkin lyhyemmät ja ohuemmat, korkeintaan 66 senttiä pitkät, kuin uroksilla, joiden sarvet voivat olla jopa 123 sentin mittaiset. Sarvet ovat melko suorat ja muodostavat uroksilla V:n muotoisen kuvion. Jättiläishirviantilooppi ei nimestään huolimatta ole paljoa tavallista hirviantilooppia suurempi, vaan lajin useissa erikielisissä nimissä esiintyvä "jättiläis"-nimitys juontuu sen helluvaisesta ja sarvista, jotka ovat suuremmat kuin hirviantiloopilla. Jättiläishirviantiloopin sorkat ovat myös kapeammat kuin tavallisen hirviantiloopin.


title: Jättiläishirviantilooppi

text: Jättiläishirviantiloopista tunnistetaan kaksi alalajia. Läntinen "T. d. derbianus" on idempänä elävää "T. d. gigas"-alalajia pienempi. Lisäksi "T. d. derbianus" on ruskeanvärinen ja sillä on noin 15 kylkijuovaa. "T. d. gigas" on sitä vastoin hiekanvärinen ja sen kyljillä on noin 12 juovaa.


title: Jättiläishirviantilooppi

text: Jättiläishirviantilooppia tavataan vain suhteellisen kapealla metsäsavannivyöhekkeellä Saharan eteläpuolella Senegalista Niilille. Levinneisyys on jakautunut kahteen selvästi erilliseen osaan, jolla kullakin elää oma kotoperäinen alalajinsa. Laji puuttuu Malin ja Itä-Nigerian väliseltä savannialueelta, vaikka siellä olisi näennäisesti sopivaa elinympäristöä tarjolla. Läntistä alalajia tavataan Kaakkois-Senegalissa ja todennäköisesti kausittain Guinean pohjois- ja Malin lounaisosissa sekä mahdollisesti itäisessa Guinea-Bissaussa.


title: Jättiläishirviantilooppi

text: Itäinen alalaji elää Keskisessä Afrikassa, jossa sen levinneisyys uluttui aiemmin Koillis-Nigeriasta Luoteis-Ugandaan. Nykyään se elää pääasiassa vain Keski-Afrikan tasavallan koillisosissa. Erillisiä kantoja on myös Pohjois-Kamerunissa, josta niitä vaeltaa itään Tšadin puolelle ja satunnaisesti ehkä Nigeriaankin, ja Etelä-Sudanissa, josta niitä saattaa kulkeutua myös Kongon demokraattiseen tasavaltaan ja Ugandaan.


title: Jättiläishirviantilooppi

text: Jättiläishirviantilooppien kokonaismääräksi arvioidaan 12 000&nbsp–&nbsp14 000 yksilöä, joista suurin osa elää Keski-Afrkan tasavallassa. Jättiläishirviantiloopin itäinen alalaji ei ole uhanalainen, vaan on jopa runsastunut Kamerunissa, Keski-Afrikassa ja Tšadissa sitten 1990-luvun. Etelä-Sudanin kannan tilasta ei ole tietoa, mutta maan sekava tila vaikeuttaa lajin suojelua siellä. Läntisen alalajin tilanne on huonompi. Sen kokonaismäärän arvioidaan 150–200 yksilöä, josta enemmistö elää Niokolo-Koban kansallispuistossa Senegalissa. IUCN luokittelee sen äärimmäisen uhanalaiseksi. Myös Keskisen Afrikan kantojen uskotaan taantuvan pitkällä aikavälillä. Liiallisen metsästyksen ja elinympäristöjen tuhoutumisen lisäksi lajia on verottanut karjarutto. Kyseinen tauti tappoi 60–80 prosenttia Keski-Afrikan jättiläishirviantiloopeista vuosina 1983–1984, mutta kannat ovat jo elpyneet epidemiasta.


title: Jättiläishirviantilooppi

text: Jättiläishirviantiloopin elinympäristöä ovat metsäsavannit, metsämaat ja metsäaukiot. Päiväsaikaan ne oleskelevat harvoissa metsissä, jossa ne ovat suojassa kuumuudelta. Aamuisin ja iltaisin ne tulevat savanneille ja ruohostoille ruokailemaan. Ne pysyttelevät aina lähellä kukkula- tai kallioalueita, eivätkä koskaan liiku kaukana vedestä.


title: Jättiläishirviantilooppi

text: Jättiläishirviantiloopit ovat pääosin hämäräaktiivisia. Niitä on hankala lähestyä, koska eläimet ovat valppaita ja varovaisia. Jättiläishirviantiloopit voivat juosta jopa 70 kilometrin tuntinopeudella, ja ovat suuresta koostaan huolimatta erinomaisia hyppääjiä. Ne hyppäävät helposti 1,5 metriä korkealle. Jättiläishirviantiloopit liikkuvat yleensä laumoina, joissa voi olla jopa 60 yksilöä, joskin 15–25 eläimen laumat ovat tavallisempia. Urokset voivat olla yksineläjiä. Jättiläishirviantiloopit ovat vaeltajia, jotka tekevät vaelluksia sadekausien mukaan ja pitävät laajaa elinpiiriä. Minkäänlaisesta reviiritietoisuudesta ei ole näyttöä. Urokset eivät ole kovin aggressiivisia edes kiima-aikana. Laumat pysyvät koossa sadekausinakin. Laumaelämän uskotaan tämän vuoksi johtuvan pikemminkin sosiaalisista kuin ekologisista syistä.


title: Jättiläishirviantilooppi

text: Jättiläishirviantiloopin ravintoa ovat lehdet, hedelmät, versot, ruohot ja pensaat. Joskus ne rikkovat sarvillaan puista oksia saadakseen niistä lehtiä. Ne syövät myös tulipalojen jälkeen noussutta kasvustoa, ja juovat päivittäin mikäli vettä on tarjolla.


title: Jättiläishirviantilooppi

text: Jättiläishirviantiloopit parittelevat yleensä sadekaudella. Naaraiden kiima kestää noin kolme päivää. Lauman hallitsevat urokset voivat paritella useiden naaraiden kanssa. Ne ratkaisevat paritteluoikeutensa ja arvojärjestyksensä vertailemalla sarviensa kokoa. Lehmän kantoaika kestää 8–9 kuukautta, minkä jälkeen se synnyttää yhden vasikan. Emo imettää sitä 4–6 kuukautta, jonka jälkeen vasikka liittyy nuorten laumaan, jossa on sekä uroksia että naaraita. Ne pysyvät nuorten laumassa noin kaksi vuotta. Naaraat tulevat sukukypsiksi 15–36 kuukauden ikäisinä, urokset 4–5-vuotiaina.


title: DTUsat

text: DTUsat oli tanskalainen CubeSat-nanosatelliitti. Sen rakensivat Tanskan teknillisen korkeakoulun (DTU) opiskelijat. Se laukaistiin 30. kesäkuuta 2003 Plesetskin kosmodromilta Rockot-kantoraketilla. Satelliittiin ei saatu yhteyttä, eli se ei toiminut kiertoradalla lainkaan.


title: DTUsat

text: Satelliitin seuraaja oli vuonna 2010 kehitteillä DTU-yliopistossa.


title: PC Explorer

text: PC Explorer oli Magnesium Median kustantama englantilainen tietokonelehti, jonka päätoimittajana toimi David Nield.


title: PC Explorer

text: Lehti lakkautettiin melkein 10 vuoden ilmestymisen jälkeen elokuussa 2009.


title: Thine Eyes Bleed

text: Thine Eyes Bleed on kanadalainen melodista death metalia soittava yhtye, joka on perustettu vuonna 2005. Yhtye julkaisi ensimmäisen albuminsa In the Wake of Separation vuonna 2005, jota seurasi levy Thine Eyes Bleed vuonna 2008.


title: Héctor Baley

text: Héctor Rodolfo Baley (s. 16. marraskuuta 1950, San Nicolás de Los Arroyos) on argentiinalainen jalkapallomaalivahti ja vuoden 1978 maailmanmestari.


title: Héctor Baley

text: Baley kuului Argentiinan joukkueeseen vuoden 1978 MM-kisoissa, joissa se saavutti kultaa, sekä vuoden 1982 MM-turnauksessa. Baley pelasi avauksessa vain muutamassa maaottelussa pitkälti ykkösmaalivahti Ubaldo Fillolin mainioiden otteiden vuoksi.


title: Ville Ropponen

text: Ville Ropponen (s. 1977) on helsinkiläinen kirjailija, toimittaja ja kriitikko. Hänen tuotantoonsa kuuluu esseitä, tietokirjoja, artikkeleita, reportaaseja, kirjallisuuskritiikkiä. Hän on julkaissut myös yhden runokokoelman ja novelleja lehdissä.


title: Ville Ropponen

text: Ropposen kaunokirjallinen esikoinen, esseeteos "Uralilainen ikkuna", ilmestyi vuonna 2012. Teos oli Helsingin Sanomien kirjallisuuspalkintoehdokas samana vuonna. "Uralilainen ikkuna" on käännetty tsekiksi.


title: Ville Ropponen

text: Koulutukseltaan Ropponen on filosofian maisteri. Hän on opiskellut kirjoittamista Oriveden Opistossa ja Jyväskylän yliopistossa. Vapaana toimittajana Ropponen on avustanut noin 50 suomalaista lehteä (muun muassa "Kansan Uutisia", "Voimaa", "Vihreää Lankaa", "Aamulehteä", "Kalevaa" ja "Helsingin Sanomia") sekä tehnyt journalistisia matkoja Venäjälle, Ukrainaan, Kazakstaniin, Baltian maihin, Georgiaan, Armeniaan, Yhdysvaltoihin ja Irakin Kurdistaniin.Artikkeleissaan Ropponen on keskittynyt erityisesti kulttuurisiin kysymyksiin, etnisiin vähemmistöihin, ekologiaan ja Euraasian kehitysnäkymiin.


title: Ville Ropponen

text: Kirjallisuuskritiikkiä ja esseitä Ropponen on kirjoittanut "Parnassoon", "Nuoreen Voimaan" ja "Kiiltomato.net"-verkkolehteen sekä useisiin sanomalehtiin. Hän on kääntänyt runoja ja proosaa kulttuurilehtiin. Hän oli runousjärjestö Nihil Interitin sihteerinä vuosina 2002–2003. Kirjailija- ja taiteilijayhdistys Kiila ry:n puheenjohtajana hän toimi vuosina 2007–2010. Hän on ollut tuottamassa poikkitaiteellista Kiila-klubia vuosina 2007-2016. Kansainvälistä runokiertue ja -antologiahanketta Bjarmia & Beowulf hän oli tuottamassa 2013–2014. Ropponen kirjoittaa entisen Neuvostoliiton maihin sekä kirjallisuuteen keskittynyttä nettiblogia "Kabaree Kulkukoira".Pienoisnäytelmä on esitetty 20.5 2004 Helsingin Rudolf steinerkoulun Spüldrüse-taideillassa, samassa paikassa 28.8 2004 sekä Tampereella 17.9.2004 Suomen Steinerkoulujen päivillä. Esittäjänä Helsingin Steiner-koulun näytelmäryhmä, ohjaajana Lauri Maijala.


title: Sheridan Le Fanu

text: Joseph Thomas Sheridan Le Fanu (28. elokuuta 1814 Dublin – 7. helmikuuta 1873 Dublin) oli irlantilainen kirjailija, joka vaikutti goottilaisen kirjallisuuden kehitykseen 1800-luvulla.


title: Sheridan Le Fanu

text: Joseph Sheridan Le Fanu syntyi Dublinissa Emma Lucretia Dobbin ja Thomas Philip Le Fanun perheeseen. Hänen isänsä oli pappi ja näytelmäkirjailija Richard Brinsley Sheridanin veljenpoika. Perhe muutti vuonna 1826 Abingtoniin, Limerickin kreivikuntaan. Sheridan Le Fanu sai koulutuksensa kotona, kunnes hänet hyväksyttiin vuonna 1833 Dublinin Trinity Collegeen. Le Fanu valmistui vuonna 1839. Opiskeluaikanaan hän kiinnostui journalismista ja kirjoitti "Dublin University Magazine" -lehteen, jossa hänen ensimmäinen kertomuksensa "The Ghost and the Bonesetter" ilmestyi vuonna 1838. Monista hänen kirjoittamistaan novelleista tuli myöhemmin hänen romaaniensa pohjia. "The Ghost and the Bonesetter" kertoi irlantilaisesta kansanuskomuksesta, jonka mukaan vastakuolleet kuljettavat vettä kiirastulessa oleville. Novelli esitteli ensimmäisen kerran pappi Purcellin, joka esiintyy myös Le Fanun myöhemmässä tuotannossa.


title: Sheridan Le Fanu

text: Joulukuussa 1843 Le Fanu meni naimisiin asianajajan tyttären, Susanna Bennettin kanssa, ja he saivat neljä lasta. Le Fanu julkaisi ensimmäisen romaaninsa "The Cock and Anchor" vuonna 1844 ja toisen romaaninsa "The Fortunes of Colonel Torlogh O'Brien" 1847. Le Fanu ei julkaissut ainuttakaan kaunokirjallista teosta vuosina 1853–1861. Ajanjakso oli Le Fanun perheessä epävakaata aikaa. Le Fanun vaimo kuoli 1858, ja sen jälkeen hän eristäytyi. Le Fanun uran loppu vaimon kuoleman jälkeen olikin hänen kirjailijan uransa tuottoisinta.


title: Sheridan Le Fanu

text: Le Fanu julkaisi kirjoitustaukonsa jälkeen teokset "The House by the Churchyard" (1863) ja "Wylder's Hand" sekä "Uncle Silas" (1864). Hän kirjoitti useita romaaneja 1860-luvun lopulla. Le Fanun tunnetuimpia tuotoksia on novellikokoelmassa "In a Glass Darkly", jonka tarinoiden on väitetty olevan lähtöisin saksalaiselta yliluonnollisia ilmiöitä tutkineelta tohtori Martin Hesseliukselta. Le Fanun novelleihin kuuluivat muun muassa "Green Tea" ja "Carmilla" (1872, suom.) joka on brittiläisen kirjallisuuden tunnetuimpia vampyyritarinoita.


title: Sheridan Le Fanu

text: Le Fanu kuoli 7. helmikuuta 1873 Dublinissa.


title: Cocaine (Z-Ron albumi)

text: Cocaine on Z-Ron kolmastoista studioalbumi, joka julkaistiin 24. marraskuuta 2009. Sen "Chopped & Screwed" -painos julkaistiin 26. tammikuuta 2009.


title: Helsingin Kansanteatteri

text: Helsingin Kansanteatteri oli vuosina 1899–1965 toiminut helsinkiläinen teatteri, joka oli toinen nykyisen Helsingin kaupunginteatterin edeltäjistä. Se tunnettiin historiansa aikana useilla eri nimillä.


title: Helsingin Kansanteatteri

text:
Helsingin Kansanteatterin historia alkaa vuonna 1883 perustetun Helsingin Työväenyhdistyksen näytelmäkerhosta, joka vuonna 1899 aloitti säännöllisen toimintansa Työväen Teatterin nimellä. Sen ensimmäiseksi johtajaksi valittiin näyttelijä Hilma Rantanen. Työväen Teatteri esiintyi aluksi Helsingin Työväenyhdistyksen toimitiloissa Yrjönkadulla, kunnes siirtyi syksyllä 1906 Vanhalle Ylioppilastalolle.
Maaliskuussa 1907 Työväen Teatterin tukijat perustivat osakeyhtiön ja se jatkoi Kaarle Halmeen johtamana toimintaansa nimellä Kansan Näyttämö. Vuonna 1912 teatteri ajautui taloudellisiin vaikeuksiin, kun senaatti lakkautti Kansan Näyttämön saaman valtionavun, mutta toiminta kuitenkin jatkui näyttelijöiden rahoittamana. Vuonna 1922 näyttelijä Mia Backman tuli toistamiseen teatterin johtoon ja samalla alkoi suuri nousukausi. Hänen johdollaan esitettiin muun muassa kokeilevia saksalaisia ekspressionistisia sekä moderneja italialaisia näytelmiä. Kansan Näyttämön varsinaisena erikoisalana oli kuitenkin operetti.
1930-luvun laman myötä Kansan Näyttämö ja 1926 perustettu Koiton Näyttämö päättivät yhdistyä vuonna 1933 ja näin syntyi Helsingin Kansanteatteri. Mia Backmanin rinnalle toiseksi johtajaksi tuli Eino Jurkka ja vuotta myöhemmin tehtävään nimitettiin Eino Salmelainen. Hänen yhteistyönsä Hella Wuolijoen kanssa toi Kansanteatterille useiden Niskavuori-näytelmien kantaesitykset.


title: Helsingin Kansanteatteri

text: Helsingin Kansanteatteri esiintyi Vanhan ylioppilastalon lisäksi myös Koiton talolla vuoteen 1948 saakka, jolloin Raittiusyhdistys Koitto lopetti yhteistyön. Tämän jälkeen Kansanteatteri yhdistyi Helsingin Työväen Teatterin kanssa ja uusi teatteri jatkoi toimintaansa nimellä Helsingin Kansanteatteri-Työväenteatteri. Molemmilla oli kuitenkin oma näyttämö ja johtaja sekä omat näyttelijät. Kansanteatteri esitti omia näytelmiään edelleen Vanhalla ylioppilastalolla. Vuonna 1961 molempien teatterien näyttelijäkunnat yhdistettiin ja Helsingin kaupunginteatteri puolestaan perustettiin Kansanteatteri-Työväenteatterista vuonna 1965.


title: Luis Galván

text: Luis Adolfo Galván (s. 24. helmikuuta 1948 Fernández, Santiago del Estero) on argentiinalainen jalkapalloilija, joka pelasi keskuspuolustajana. Hän voitti maailmanmestaruuden vuonna 1978 ja pelasi MM-lopputurnauksessa jokaisessa Argentiinan seitsemässä ottelussa.


title: Sota ja rauha (vuoden 1968 elokuva)

text: Sota ja rauha () on neuvostoliittolainen elokuvasovitus Leo Tolstoin romaanista "Sota ja rauha". Sergei Bondartšuk ohjasi elokuvan, osallistui sen käsikirjoittamiseen ja näytteli vielä keskeisen Pierre Bezuhovin roolin.


title: Sota ja rauha (vuoden 1968 elokuva)

text: Elokuvan tuotanto kesti seitsemän vuotta ja se maksoi yli 100 miljoonaa Yhdysvaltain dollaria. Inflaation huomioon ottaen se maksaisi nykyrahassa ainakin 700 miljoonaa Yhdysvaltain dollaria eli sen mukaan "Sota ja rauha" olisi kallein koskaan valmistettu elokuva.


title: Sota ja rauha (vuoden 1968 elokuva)

text: Kahdeksan tuntia ja neljä minuuttia kestävä eepos on myös yksi pisimpiä koskaan tehtyjä elokuvia. Se jakautuu neljään osaan, jotka ovat


title: Sota ja rauha (vuoden 1968 elokuva)

text: Neuvostoarmeija antoi avustajiksi 15 000 sotilasta, joista 1 500 oli ratsumiehiä.


title: Sota ja rauha (vuoden 1968 elokuva)

text: Elokuva sai parhaan vieraskielisen elokuvan Oscarin.


title: Sota ja rauha (vuoden 1968 elokuva)

text: Suomen elokuvateattereissa "Sotaa ja rauhaa" esitettiin noin kuuden tunnin mittaisena. Yleisradion TV1-kanavalla se esitettiin tunnin mittaisina jaksoina joulukuussa 1971.


title: Sota ja rauha (vuoden 1968 elokuva)

text: "Video-oppaassa" vuodelta 1994 Bello Romano sanoo hienon eeppisen elokuvan tekevän sodasta melkein kauniin runollista. Hän antaa sille neljä tähteä viidestä, mikä vastaa sanallista arviota ”erinomainen”.


title: Tanskan teknillinen yliopisto

text: Tanskan teknillinen yliopisto (, DTU) on Tanskassa Kongengs Lyngbyn lähellä Lyngby-Taarbækin kunnassa toimiva yliopisto. Se on perustettu 1829 Hans Christian Ørstedin aloitteesta Tanskan ensimmäiseksi teknilliseksi oppilaitokseksi. Nykyisin se on Euroopan johtavia teknisiä korkeakouluja..


title: Fjodor Bondartšuk

text: Fjodor Sergejevitš Bondartšuk (, s. 9. toukokuuta 1964 Moskova, Neuvostoliitto) on venäläinen elokuvaohjaaja. Hänen ohjaamansa elokuva "9. komppania" on suomalais-venäläistä yhteistuotantoa. "Obitajemyi ostrov" (”Asuttu saari”) perustuu Arkadi ja Boris Strugatskin kirjoittamaan teokseen.


title: Fjodor Bondartšuk

text: Hänen isänsä on elokuvaohjaaja Sergei Bondartšuk.


title: Tuhkanaamasirkkunen

text: Tuhkanaamasirkkunen ("Arremon castaneiceps") on Andeilla Etelä-Amerikassa tavattava sirkkuleihin kuuluva varpuslintu.


title: Tuhkanaamasirkkunen

text: Kooltaan tuhkanaamasirkkunen on noin 15 cm. Lajin pää ja kurkku ovat tuhkanharmaat ja päälaki on väriltään kastanjanruskea. Linnun selkä ja vatsa ovat väritykseltään oliivinvihreät. Siivet ja pyrstö ovat ruskeammat. Ulkonäöltään laji muistuttaa lähinnä rillisirkkua ("Atlapetes leucopis"), joka eroaa valkoisten silmänympärysten ja mustan selänperusteella.


title: Tuhkanaamasirkkunen

text: Tuhkanaamasirkkusen levinneisyysalue ulottuu Andien länsipuolenrinteillä Ecuadorista Kolumbiaan ja itärinteillä lajia tavataan paikoitellen Ecuadorin ja Kolumbian lisäksi Perussa. Lajin elinympäristöä ovat kosteiden metsien tiheä aluskasvillisuus, metsien reunojen ryteiköt ja rotkot veden lähettyvillä. Tuhkanaamasirkkusen elinympäristöt sijaitsevat yleensä 700–2 200 metrin korkeudella merenpinnasta.


title: Tuhkanaamasirkkunen

text: Tuhkanaamasirkkuset liikkuvat yleensä pareittain ja saattavat liittyä myös sekaparviin.


title: Tuhkanaamasirkkunen

text: Tuhkanaamasirkkusen pesä on kupolimainen ja sijaitsee suuren kiven tai kallion kolosta. Pesä rakennetaan sammalista ja sisäänkäynti on sivulta. Munat ovat väriltään valkoisia.


title: Madame de Staël

text: Anne-Louise-Germaine Necker, Staël-Holsteinin paronitar (22. huhtikuuta 1766 Pariisi – 14. heinäkuuta 1817 Pariisi), joka tunnetaan yleisesti nimellä Madame de Staël, oli ranskansveitsiläinen kirjailija ja esseisti. Hän vaikutti kirjalliseen makuun Euroopassa 1800-luvun vaihteessa.


title: Madame de Staël

text: Anne-Louise-Germaine Necker syntyi Pariisissa. Hänen isänsä oli geneveläinen pankkiiri Jacques Necker, josta myöhemmin tuli kuningas Ludvig XVI:n rahaministeri. Tuleva Madame de Staël oli jo lapsena nokkela ja terävä keskustelija. Vuonna 1786 hän avioitui ruotsalaisen paroni Erik de Staël-Holsteinin kanssa. Heille syntyi kolme lasta. Avioliitto päättyi eroon 1797. Madame de Staël asui Napoleonin aikana karkotettuna Saksassa ja sai siellä vaikutteita Goethelta ja Schilleriltä.


title: Madame de Staël

text: Madame de Staël toi ranskalaiseen kirjallisuuteen uusia virtauksia julkaisemillaan tutkielmilla, joissa usein käsiteltiin rinnastuksia: menneisyyttä ja nykyisyyttä, eteläisiä ja pohjoisia Euroopan maita sekä yksinvaltaista ja kansanvaltaista johtamista. Hän kirjoitti myös romaaneja, muun muassa omaelämäkerrallisen teoksen "Corinne". Siitä on suomennettu lyhyt katkelma antologiaan "Ranskan kirjallisuuden kultainen kirja" (1934).


title: Thjálfi

text: Thjálfi ( ) on skandinaavisessa mytologiassa ukkosenjumala Thorin palvelija. Hän oli ihmiskunnan nopein juoksija.


title: Thjálfi

text: Eddan tarinassa "Thorin matka Utgarduriin" kerrotaan, kuinka Thor ja Loki yöpyivät köyhän talonpojan luona ollessaan matkalla Utgarduriin. Thor teurasti pukkinsa, jotta he saisivat illalliseksi lihaa. Thor sanoi, että aterian jälkeen kaikki luut oli heitettävä nahkojen päälle. Näin pukit voisi herättää aamulla eloon. Talonpojan poika Thjálfi kuitenkin himoitsi maukasta luuydintä, ja imi sen salaa toisen pukin reisiluusta. Kun Thor herätti pukit henkiin loitsulla, hän huomasi toisen pukin ontuvan jalkaansa. Hyvityksenä tästä Thjálfi ja hänen sisarensa Röskva joutuivat lähtemään Thorin palvelijoiksi.


title: Thjálfi

text: Myöhemmin Thjálfi on aseenkantajana, kun Thor taistelee Hrungnir-jättiläisen kanssa. Taistelussa Thjálfi hakkaa kirveellä Hrungnirin savesta muovatulta apurilta Mökkurkálfilta jalat alta ja tuhoaa sen.


title: Lars Olsen

text: Lars Olsen (s. 2. helmikuuta 1961) on tanskalainen jalkapallovalmentaja ja entinen toppari. Marraskuusta 2011 lähtien hän on toiminut Färsaarten maajoukkueen päävalmentajana.


title: Lars Olsen

text: Pelaajaurallaan Olsen oli yksi Tanskan maajoukkueen avainpelaajista ja kantoi kapteeninnauhaa EM-kisoissa 1992, kun Tanska vei mestaruuden.


title: Lars Olsen

text: Olsen aloitti pelaajauransa juniorina Glostrup IF:ssä debytoiden seuran kolmosdivisioonajoukkueessa vuonna 1980. Hän nousi nopeasti isompiin ympyröihin ja pelasi jo kaudella 1981 pääsarjaseura Køgessä. Hän edusti joukkuetta neljän kauden ajan pelaten 105 liigaottelua. Kauden 1984 jälkeen Olsen siirtyi paikallisvastustaja Brøndbyhyn, jossa juhli viittää Tanskan mestaruutta vuosina 1985–1991. Brøndby-vuodet olivat lopullinen läpimurto Olsenin uralla ja 1988 hänet valittiin Tanskan vuoden pelaajaksi.


title: Lars Olsen

text: Viiden mestaruuden jälkeen Olsen siirtyi 1991 Turkin Superliigassa pelaavaan Trabzonsporiin, jossa juhli seuraavana keväänä Turkin cupin mestaruutta. Menestyksesät huolimatta Olsen jätti seuran yhden kauden jälkeen jatkaen uraansa Belgiassa RFC Seraingin joukkueessa. Hän edusti vielä sveitsiläisseura FC Baselia, kunnes palasi 1996 takaisin Brøndbyhyn, jossa voitti uransa viimeisen Tanskan mestaruuden keväällä 1996.


title: Lars Olsen

text: Tanskan maajoukkueessa Olsen pelasi urallaan 84 A-maaottelua. Hän debytoi huhtikuussa 1986 Bulgariaa vastaan ja nousi pian vakiomaajoukkuepelaajien joukkoon. Hän edusti Tanskaa EM-kisoissa 1988, mutta jäi kapteeniksi valitun veteraanipuolustaja Morten Olsenin varjoon.


title: Lars Olsen

text: Neljä vuotta myöhemmin EM-kisoissa 1992 Lars Olsen sai kunnian kantaa maajoukkueen kapteeninnauhaa. Kisat olivat menestys Tanskalle ja Olsenille päättyen mestaruusjuhliin. Seurajoukkueuran jatkuttua Belgiassa ja Sveitsissä 1992–1994 Olsen joutui maajoukkueessakin sivuraiteelle. Hän palasi vielä mukaan joukkueeseen EM-kisoihin 1996 muttei pelannut yhtään ottelua. Pelaajauransa jälkeen Olsen jatkoi työtä jalkapallon parissa toimien Brøndby IF:n organisaatiossa erilaisissa valmennustehtävissä niin reservi- kuin juniorijoukkueidenkin parissa. Hän toimi myös edustusjoukkueen apulaisvalmentajana.


title: Lars Olsen

text: Päävalmentajadebyyttinsä Olsen teki tammikuussa 2003, kun hänestä tuli Randers FC:n päävalmentajana. Hän nosti seuran Tanskan superliigaan kaudeksi 2003/04, mutta visiitti jäi yhteen kauteen. Olsen kuitenkin sai jatkaa seurassa ja juhli Tanskan cupin voittoa 2006. Samalla kaudella seura myös palasi takaisin pääsarjaan ja Olsen valittiin vuoden valmentajaksi.